polyglot-tagger/wikipedia-language-snippets-filtered huggingface dataset:
ಐ.ಎನ್.ಎಸ್ ವಿರಾಟ್ ಯುದ್ಧವಿಮಾನಗಳನ್ನು ಹೊತ್ತೊಯ್ಯುವ ಸೆಂಟಾರ್ ವರ್ಗದ ನೌಕೆಯಾಗಿದೆ. ಪ್ರಸ್ತುತ ಭಾರತೀಯ ನೌಕಾ ಸೇನೆಯಲ್ಲಿ ಕಾರ್ಯನಿರತವಾಗಿರುವ ಇದು ಭಾರತೀಯ ನೌಕಾ ಪಡೆಯ ಅಗ್ರನೌಕೆಯಾಗಿದೆ. ಇದು ಹಿಂದೂ ಮಹಾಸಾಗರ ಪ್ರದೇಶದಲ್ಲಿನ ೨ ವಿಮಾನಧಾರಕ ನೌಕೆಗಳಲ್ಲಿ ಒಂದಾಗಿದ್ದು, ಭಾರತದ ಹಳೆಯ ಧಾರಕ ನೌಕೆಯಾಗಿದೆ.
ವಿಶಾಖ ಪಟ್ಟಣದಲ್ಲಿ ನೌಕೆಯನ್ನು ಆಂಧ್ರಪ್ರದೇಶ ಸರ್ಕಾರಕ್ಕೆ ಹಸ್ತಾಂತರಿಸುವುದಾಗಿ ನೌಕಾಪಡೆ ತಿಳಿಸಿದ್ದು, ಪ್ರವಾಸೋದ್ಯಮ ಉತ್ತೇಜನಕ್ಕಾಗಿ ಐಎನ್​ಎಸ್ ವಿರಾಟ್ ನೌಕೆಯನ್ನು ವಿಶಾಖಪಟ್ಟಣ ಲಂಗರುದಾಣದಲ್ಲಿ ಇಡಲು ಆಂಧ್ರಪ್ರದೇಶ ಸರ್ಕಾರ ನಿರ್ಧರಿಸಿದೆ.
ಮ್ಯಾನರ್ ಫಾರ್ಮ್ ನ ಹಿರಿಯ ಕರಡಿ ಓಲ್ಡ್ ಮೇಜರ್,ಫಾರ್ಮಿನ ಎಲ್ಲಾ ಪ್ರಾಣಿಗಳ ಸಭೆಯನ್ನು ಕರೆಯುತ್ತದೆ. ಈ ಸಭೆಯಲ್ಲಿ ಅದು ಎಲ್ಲಾ ಮನುಷ್ಯರನ್ನು ಪರಾವಲಂಬಿಗಳಿ ಗೆ ಹೋಲಿಸುತ್ತದೆ. ಅದಲ್ಲದೆ, ಎಲ್ಲಾ ಪ್ರಾಣಿಗಳಿಗೆ "ಬೀಸ್ಟ್ಸ್ ಆಫ್ ಇಂಗ್ಲೆಂಡ್" ಎನ್ನುವ ಕ್ರಾಂತಿಕಾರಕ ಗೀತೆಯನ್ನು ಹೇಳಿಕೊಡುತ್ತದೆ.
ಇದಾದ ಮೂರು ದಿನಗಳ ಬಳಿಕ ಮೇಜರ್ ಸಾಯುತ್ತಾನೆ, ಆಗ ಸ್ನೋಬಾಲ್ ಮತ್ತು ನೆಪೊಲಿಯನ್ ಎಂಬ ಎರಡು ಕಿರಿಯ ಹಂದಿಗಳು, ಆಧಿಕಾರವಹಿಸಿಕೊಂಡು ಅವನ ಕನಸನ್ನು ಜೀವನ ಕ್ರಮವಾಗಿ ಅಳವಡಿಸತೊಡಗುತ್ತಾರೆ. ಆ ಫಾರ್ಮಿನ ಒಡೆಯನಾದ ಕುಡಕ ಮತ್ತು ಬೇಜವಾಬ್ದಾರಿ ಮಿಸ್ಟರ್.ಜೋನ್ಸ್ ವಿರುದ್ಧ ಪ್ರಾಣಿಗಳು ದಂಗೆ ಎದ್ದು, ಫಾರ್ಮಿನ ಹೆಸರನ್ನು "ಅನಿಮಲ್ ಫಾರ್ಮ್" ಎಂದು ಬದಲಾಯಿಸುವ ಹಾಗೆ ಮಾಡುತ್ತವೆ.
ಅನಿಮಲಿಸಂನ ಏಳು ಅನುಶಾಸನಗಳನ್ನು ಕೊಟ್ಟಿಗೆಯ ಗೋಡೆಗಳ ಮೇಲೆ ಬರೆಯಲಾಗುತ್ತದೆ. ಅವುಗಳಲ್ಲಿ ಬಹಳ ಪ್ರಮುಖವಾದದ್ದು ಏಳನೆಯದಾದ "ಎಲ್ಲಾ ಪ್ರಾಣಿಗಳು ಸಮ" ಎನ್ನುವುದು. ಎಲ್ಲಾ ಪ್ರಾಣಿಗಳು ದುಡಿಯುತ್ತಿದ್ದವು, ಆದರೆ ಬಾಕ್ಸರ್ ಎನ್ನುವ ವರ್ಕ್ ಹಾರ್ಸ್ , ಇತರೆ ಎಲ್ಲಾ ಪ್ರಾಣಿಗಳಿಗಿಂತ ಹೆಚ್ಚು ದುಡಿದು, "ನಾನು ಇನ್ನೂ ಹೆಚ್ಚು ದುಡಿಯುತ್ತೇನೆ" ಎನ್ನುವ ನೀತಿಯನ್ನು ಆಳವಡಿಸಿಕೊಳ್ಳುತ್ತಾನೆ.
ಸ್ನೋಬಾಲ್ ಪ್ರಾಣಿಗಳಿಗೆ ಓದುವುದು ಮತ್ತು ಬರೆಯುವುದನ್ನು ಹೇಳಿಕೊಡಲು ಪ್ರಯತ್ನ ಮಾಡುತ್ತದೆ; ಆಹಾರ ಹೇರಳವಾಗಿದೆ; ಹೀಗಾಗಿ ಫಾರ್ಮ್ ಸಲೀಸಾಗಿ ನಡೆಯುತ್ತದೆ. ಹಂದಿಗಳು ತಮ್ಮನ್ನು ತಾವೇ ನಾಯಕತ್ವದ ಸ್ಥಾನಕ್ಕೆ ಏರಿಸಿಕೊಂಡು,ಅವುಗಳ ವ್ಯಯಕ್ತಿಕ ಆರೋಗ್ಯದ ನೆಪದಲ್ಲಿ, ವಿಶೇಷವಾದ ತಿನಿಸುಗಳನ್ನು ಅವುಗಳಿಗೆ ಎಂದು ಮೀಸಲಿಡತೊಡಗುತ್ತವೆ. ನಪೊಲಿಯನ್ ಫಾರ್ಮಿನ ನಾಯಿ ಮರಿಗಳನ್ನು ತೆಗೆದುಕೊಂಡು ಹೋಗಿ ಅವುಗಳಿಗೆ ತನ್ನ ಸ್ವಂತ ಖರ್ಚಿನಲ್ಲಿ ವಿಶೇಷವಾದ ತರಬೇತಿಯನ್ನು ಕೊಡಿಸುತ್ತಾನೆ. ಮಿಸ್ಟರ್.ಜೋನ್ಸ್ ಫಾರ್ಮನ್ನು ಹಿಂದಕ್ಕೆ ಪಡೆಯಲು ಪ್ರಯತ್ನಿಸಿದಾಗ, ಪ್ರಾಣಿಗಳು ಅವನನ್ನು "ಬ್ಯಾಟಲ್ ಆಫ್ ಕೌಶೆಡ್ " ಎಂದು ಅವುಗಳಿಂದ ಕರೆಯಲ್ಪಡುವ ಯುದ್ಧದಲ್ಲಿ ಅವನನ್ನು ಸೋಲಿಸುತ್ತವೆ.
ನಪೊಲಿಯನ್ ಮತ್ತು ಸ್ನೋಬಾಲ್ ಇಬ್ಬರು ನಾಯಕತ್ವಕ್ಕೆ ಹೊಡೆದಾಡುತ್ತಾರೆ. ಸ್ನೋಬಾಲ್ ವಿಂಡ್ಮಿಲ್ ಬಗ್ಗೆ ತನ್ನ ಯೋಚನೆಯನ್ನು ಮಂಡಿಸಿದಾಗ, ನಪೊಲಿಯನ್ ಅದನ್ನು ವಿರೋಧಿಸುತ್ತಾನೆ. ಸ್ನೋಬಾಲ್ ವಿಂಡ್ಮಿಲ್ ಪರವಾಗಿ ಭಾಷಣ ಮಾಡಿದಾಗ, ನಪೊಲಿಯನ್ ತನ್ನ ನಾಯಿಗಳ ಸಹಾಯದಿಂದ ಸ್ನೋಬಾಲ್ ಅನ್ನು ಓಡಿಸುತ್ತಾನೆ. ಸ್ನೋಬಾಲ್ ಗೈರುಹಾಜರಿಯಲ್ಲಿ ನಪೊಲಿಯನ್ ತನ್ನನು ತಾನೆ ನಾಯಕನೆಂದು ಘೋಷಿಸಿಕೊಂಡು ಆಡಳಿತದಲ್ಲಿ ಬದಲಾವಣೆ ಮಾಡತೊಡಗುತ್ತಾನೆ. ಅದರಂತೆ, ಇನ್ನು ಮುಂದೆ ಸಭೆಗಳು ನಡೆಯುವುದಿಲ್ಲ ಅವುಗಳ ಬದಲು ಹಂದಿಗಳ ಒಂದು ಸಮಿತಿ ರಚಿಸಿ ಅದರ ಮೂಲಕ ಫಾರ್ಮಿನ ಆಡಳಿತ ನಡೆಸಲಾಗುತ್ತದೆ.
ಸ್ಕ್ವೀಲರ್ ಎಂಬ ಇನ್ನೊಂದು ಕಿರಿಯ ಹಂದಿಯನ್ನು ನಪೊಲಿಯನ್ ತನ್ನ ಮುಖವಾಹಿನಿಯಂತೆ ಬಳಸುತ್ತಾನೆ. ಇದರ ಸಹಾಯದಿಂದ ನಪೊಲಿಯನ್, ವಿಂಡ್ಮಿಲ್ ಎಂಬ ತನ್ನ ಅದ್ಬುತ ಯೋಚನೆಯನ್ನು ಸ್ನೋಬಾಲ್ ಕದ್ದಿತ್ತು ಎಂದು ಸಾರಿಹೇಳಿಸುತ್ತಾನೆ. ವಿಂಡ್ಮಿಲ್ ಬಂದಮೇಲೆ ಜೀವನಶೈಲಿ ಸರಾಗವಾಗಬಹುದೆಂಬ ಭರವಸೆಯಿಂದ ಎಲ್ಲಾ ಪ್ರಾಣಿಗಳು ಇನ್ನೂ ಹೆಚ್ಚು ಶ್ರಮಪಟ್ಟು ಕೆಲಸ ಮಾಡುತ್ತವೆ. ಆದರೆ, ಪ್ರಚಂಡ ಚಂಡಮಾರುತದಲ್ಲಿ ವಿಂಡ್ಮಿಲ್ ಸರ್ವನಾಶವಾಗುವುದನ್ನು ಪ್ರಾಣಿಗಳು ಕಾಣುತ್ತವೆ. ನಪೊಲಿಯನ್ ಮತ್ತು ಸ್ಕ್ವಿಲರ್, ವಿಂಡ್ಮಿಲ್ ಅನ್ನು ನಾಶಮಾಡಿದ್ದು ಸ್ನೋಬಾಲ್ ಎಂದು ಎಲ್ಲಾ ಪ್ರಾಣಿಗಳಿಗೆ ಮನವರಿಕೆ ಮಾಡುತ್ತಾರೆ. ಆದರೆ ಪಕ್ಕದ ಫಾರ್ಮಿನ ರೈತರು ವಿಂಡ್ಮಿಲ್ಗಳ ಗೋಡೆಗಳು ಬಹಳ ದುರ್ಬಲವಾಗಿದ್ದವು ಎಂದು ಗೊಣಗಾಡುತ್ತಾರೆ. ಒಮ್ಮೆ ಸ್ನೋಬಾಲ್ ಬಲಿಪಶುವನ್ನಾಗಿ ಮಾಡಿದ ಮೇಲೆ, ನಪೊಲಿಯನ್, ಸ್ನೋಬಾಲ್ ನ ಜೊತೆ ಸೇರಿದ್ದಾರೆ ಎಂದು ಆರೋಪಿಸಿ ಇತರೆ ಪ್ರಾಣಿಗಳನ್ನು ಕೊಲ್ಲತೊಡಗುತ್ತಾನೆ .
ಏತನ್ಮಧ್ಯೆ, ಬಾಕ್ಸರ್ "ನಪೊಲಿಯನ್ ಯಾವಾಗಲು ಸರಿ " ಎನ್ನುವ ತನ್ನ ಎರಡನೇ ಸೂಕ್ತಿಯನ್ನು ಅಳವಡಿಸಕೊಳ್ಳುತ್ತದೆ.
ನೆರೆಯ ರೈತ ಮಿಸ್ಟರ್.ಫ್ರೆಡಿರಿಕ್, ಹಳೆಯ ಮರವನ್ನು ಖೋಟಾ ನೋಟುಗಳಿಂದ ಖರೀದಿಸಿ ನಪೊಲಿಯನ್ ಗೆ ಮೋಸಮಾಡುತ್ತಾನೆ. ಇದಾದನಂತರ, ಆತ ಫಾರ್ಮ್ ಮೇಲೆ ಆಕ್ರಮಣ ಮಾಡಿ, ದುರಸ್ತಿಯಾಗಿ ಪುನಃ ಕೆಲಸ ಮಾಡುತ್ತಿದ ವಿಂಡ್ಮಿಲ್ ಅನ್ನು ಸಿಡಿಮದ್ದಿನಿಂದ ಸಿಡಿಸಿಸುತ್ತಾನೆ.
ನಡೆದ ಯುದ್ಧದಲ್ಲಿ ಪ್ರಾಣಿಗಳು ದೊಡ್ಡ ಬೆಲೆ ತೆತ್ತು ಗೆಲ್ಲುತ್ತವೆಯಾದರೂ, ಬಾಕ್ಸರ್ ಒಳಗೊಂಡಂತೆ ಆನೇಕರಿಗೆ ಗಾಯಗಳಾಗುತ್ತದೆ. ಬಾಕ್ಸರ್ ಶ್ರಮಪಟ್ಟು ಕೆಲಸ ಮಾಡಲು ಮುಂದುವರೆಸುತ್ತಾನೆ. ಹೀಗೆ ವಿಂಡ್ಮಿಲ್ ನಲ್ಲಿ ಕೆಲಸ ಮಾಡುತ್ತಿರುವಾಗ ಕುಸಿದು ಬೀಳುತ್ತಾನೆ. ನಪೊಲಿಯನ್ ಪಶುವೈದ್ಯರ ಬಳಿ ಬಾಕ್ಸರ್ ಗೆ ಹೆಚ್ಚಿನ ಆರೈಕೆ ಸಿಗುತ್ತದೆ ಎಂದು ವಿವರಿಸಿ, ಅವರ ಬಳಿ ಕರೆದೊಯ್ಯಲು ವ್ಯಾನ್ ಅನ್ನು ಕಳುಹಿಸುತ್ತಾನೆ. ಬೆಂಜಾಮಿನ್ ಎಂಬ ಕತ್ತೆ "ಎಲ್ಲಾ ಹಂದಿಗಳಷ್ಟೆ ಚೆನ್ನಾಗಿ ಓದಬಲ್ಲದು". ಇದು, ಆ ವ್ಯಾನ್ "ಆಲ್ಪರ್ಡ್ ಸಿಮ್ಮಂಡ್ಸ್ ಹಾರ್ಸ್ ಸ್ಲಾಟರ್ ಅಂಡ್ ಗ್ಲು ಬಾಯಿಲರ್" ಎನ್ನುವ ಕಸಾಯಿಖಾನೆಗೆ ಸೇರಿದ್ದು ಎಂದು ಗುರುತಿಸಿ, ಕಾಪಾಡಲು ಪ್ರಯತ್ನ ಪಡುತ್ತದೆ; ಆದರೆ ಪ್ರಾಣಿಗಳ ಪ್ರಯತ್ನವು ವಿಫಲವಾಗುತ್ತದೆ. ಸ್ಕ್ವೀಲರ್ ಆಸ್ಪತ್ರೆಯು ಈ ವ್ಯಾನ್ ಅನ್ನು ಇತ್ತೀಚೆಗೆ ಖರೀದಿಸಿದ್ದಾರೆ. ವ್ಯಾನಿನ ಹಳೆಯ ಮಾಲಿಕರು ಬರೆಸಿದ್ದ ಬರವಣಿಗೆ ಅಳಿಸುವ ಹಾಗೆ ಅದಕ್ಕೆ ಹೊಸದಾಗಿ ಬಣ್ಣಹೊಡೆಸಿಲ್ಲ ಎಂದು ವರದಿ ಮಾಡಿದನು. ಈತ ಉತ್ತಮ ವೈದ್ಯಕೀಯ ಸೇವೆಯ ನಡುವೆಯೂ, ಬಾಕ್ಸರ್ ಹೇಗೆ ಸತ್ತ ಎಂದು ವರ್ಣಿಸುತ್ತಾನೆ. ಬಾಕ್ಸರ್ ಸಾವಿನ ಸ್ವಲ್ಪ ಸಮಯದ ಬಳಿಕ, ಹಂದಿಗಳು ಇನ್ನು ಹೆಚ್ಚಿನ ಪ್ರಮಾಣದ ವಿಸ್ಕಿ ಖರೀದಿಸಿದವು ಎಂದು ಗೊತ್ತಾಗುತ್ತದೆ.
ಕಾಲ ಉರಳುತ್ತದೆ, ಹಂದಿಗಳು ನೇರವಾಗಿ ನಡೆಯಲು, ಕೋಲು ಹಿಡಿಯಲು, ಹಾಗು ಉಡುಪು ಹಾಕಿಕೊಳ್ಳಲು ಕಲಿಯುತ್ತವೆ. ಏಳು ಅನುಶಾಸನಗಳನ್ನು ಒಂದು ಸೂಕ್ತಿಗೆ: "ಎಲ್ಲಾ ಪ್ರಾಣಿಗಳು ಸಮ, ಆದರೆ ಕೆಲವು ಪ್ರಾಣಿಗಳು ಇತರೆ ಪ್ರಾಣಿಗಳಿಗಿಂತ ಹೆಚ್ಚು ಸಮ" ಮಿತಿಗೊಳಿಸಲಾಗುತ್ತದೆ. ನಪೊಲಿಯನ್ ಅಲ್ಲಿಯ ಸ್ಥಳೀಯ ಮನುಷ್ಯರಿಗೆ ಮತ್ತು ಹಂದಿಗಳಿಗೆ ಔತಣಕೂಟವನ್ನು ಏರ್ಪಡಿಸುತ್ತಾನೆ. ದೇಶದಲ್ಲಿ ಅತೀ ಕಡಿಮೆ ಆಹಾರ ಸೇವಿಸಿ ಅತ್ಯಂತ ಹೆಚ್ಚು ಕೆಲಸ ಮಾಡುವ ಪ್ರಾಣಿಗಳನ್ನು ಹೊಂದಿರುವುದಕ್ಕೆ ಎಲ್ಲರು ನಪೊಲಿಯನ್ ನನ್ನು ಅಭಿನಂದಿಸುತ್ತಾರೆ. ನಪೊಲಿಯನ್ ಮನುಷ್ಯರೊಂದಿಗೆ ಕೂಡಿ ಎರಡು "ಲೋಕಗಳ" ನೌಕರರ ವಿರುದ್ಧದ ಕೂಟವೊಂದನ್ನು ಘೋಷಿಸುತ್ತಾನೆ. ಈತ ಕ್ರಾಂತಿಗೆ ಸಂಬಂಧಿಸಿದ ರೀತಿ,ಸಂಪ್ರದಾಯಗಳನ್ನು ನಿಷೇಧಿಸಿ, ಫಾರ್ಮಿನ ಹೆಸರನ್ನು ಮೊದಲಿನ "ಮ್ಯಾನರ್ ಫಾರ್ಮ್" ಗೆ ಬದಲಾಯಿಸುತ್ತಾನೆ.
ಈ ಸಂಭಾಷಣೆಯನ್ನು ಕೇಳಿಸಿಕೊಂಡ ಪ್ರಾಣಿಗಳು, ಹಂದಿಗಳ ಬದಲಾಗುತ್ತಿರುವ ಸ್ವರೂಪವನ್ನು ಗಮನಿಸುತ್ತವೆ. ಒಮ್ಮೆ ಪೋಕರ್ ಪಂದ್ಯವೊಂದರಲ್ಲಿ, ನಪೊಲಿಯನ್ ಮತ್ತು ಮಿಸ್ಟರ್. ಪಿಲ್ಕಿಂಗ್ಟನ್,ಏಸ್ ಆಫ್ ಸ್ಪೇಡ್ಸ್ ಆಡುವಾಗ ಇಬ್ಬರ ನಡುವೆ ಮಾತಿನ ಚಕಮಕಿ ನಡೆಯುತ್ತದೆ. ಈ ಚಕಮಕಿಯ ಸಮಯದಲ್ಲಿ ಪ್ರಾಣಿಗಳು ಹಂದಿಗಳ ಮತ್ತು ಮನುಷ್ಯರ ಮುಖಗಳು ಎರಡೂ ಹೋಲುವುದನ್ನು ಗಮನಿಸುತ್ತವೆ. ಪ್ರಾಣಿಗಳಿಗೆ ಅವುಗಳ ನಡುವೆ ಯಾವುದೆ ವ್ಯತ್ಯಾಸವನ್ನು ಕಂಡುಹಿಡಿಯಲಾಗುವುದಿಲ್ಲ.
ಇದು ಬಹಳ ಬೆಲೆಬಾಳುವ ಮಿಡಲ್ ವೈಟ್ ಹಂದಿಯ ಪ್ರಭೇದಕ್ಕೆ ಸೇರಿದ ಹಂದಿ. ಇದು ಕೃತಿಯಲ್ಲಿ ಆಗುವ ಕ್ರಾಂತಿಗೆ ಸ್ಫೂರ್ತಿ ನೀಡಿ ಕ್ರಾಂತಿ ಉಂಟಾಗುವ ಹಾಗೆ ಮಾಡುತ್ತದೆ. ಇದಕ್ಕೆ 12ವರ್ಷ ವಯಸ್ಸು.
ಒಂದು ಆರ್ಥವಿವರಣೆಯ ಪ್ರಕಾರ ಈತ ಕಮ್ಯೂನಿಸಂನ ಆಧಾರವಾದ ಮಾರ್ಕ್ಸಿಸಂ ನ ಪ್ರತಿಪಾದಕನಾದ ಕಾರ್ಲ್ ಮಾರ್ಕ್ಸ್(ಮನುಷ್ಯರನ್ನು ಪದಚ್ಯುತಿ ಮಾಡಿ, ಪ್ರಾಣಿಗಳು ಹೇಗೆ ಆದರ್ಶ ಸಮಾಜವನ್ನು ನಿರ್ಮಿಸಬಹದು ಎಂದು ವಿವರಿಸುತ್ತಾನೆ.) ಹಾಗು ವ್ಲಾಡಿಮಿರ್ ಲೆನಿನ್ (ಲೆನಿನಿನ ರಕ್ಷಸಿ ಇಟ್ಟಿದ ಶವದ ಹಾಗೆ, ಈತನ ತಲೆಬುರುಡೆಯನ್ನು ಸರ್ವಾಜನಿಕ ವೀಕ್ಷಣೆಗೆ ಇಡಲಾಗುತ್ತದೆ.) ಇಬ್ಬರ ಸಂಕೇತವಿರಬಹುದು.
ಆದರೆ, ಕ್ರಿಸ್ಟೊಫರ್ ಹಿಚನ್ಸ್ ರ ಪ್ರಕಾರ: ಲೆನಿನ್ ಮತ್ತು ಟ್ರಾಟ್ಸ್ಕಿ ಇಬ್ಬರನ್ನೂ ಒಬ್ಬರೆ ಎನ್ನುವ ಹಾಗೆ ಒಂದುಗೂಡಿಸಲಾಗಿದೆ, . ಆಥವಾ, ಇದು ಪ್ರಾಯಶಃ , ಲೆನಿನ್ ಇಲ್ಲವೆ ಇಲ್ಲ ಎಂದು ಹೇಳಲೂ ಕೂಡ ಇರಬಹುದು".
"ಇದು ದೊಡ್ಡದಾದ, ನೋಡಿದರೆ ಭಯವಾಗುವ ಬೆರ್ಕ್ ಷೈರ್ ಹಂದಿಯಾಗಿತ್ತು. ಫಾರ್ಮಿನಲ್ಲಿ ಇದೊಂದೆ ಬೆರ್ಕ್ ಷೈರ್ ಪ್ರಭೇದಕ್ಕೆ ಸೇರಿತ್ತು. ಇದು ಹೆಚ್ಚಾಗಿ ಮಾತನಾಡುತ್ತಿರಲ್ಲಿಲ್ಲ, ಆದರೂ ಇದಕ್ಕೆ ತನಗೆ ಬೇಕಾದನ್ನು ಸಾಧಿಸಿಕೊಳ್ಳುವ ಶಕ್ತಿಯಿದೆ ಎಂಬ ಖ್ಯಾತಿಯನ್ನು ಗಳಿಸಿತ್ತು". ಅನಿಮಲ್ ಫಾರ್ಮ್ ನ ಪ್ರಮುಖ ಕ್ರೂರ ಹಾಗು ದುರುಳ-ನಪೊಲಿಯನ್; ಇವನು ಜೋಸೆಫ್ ಸ್ಟಾಲಿನಿನ ಸಂಕೇತ. ನಪೊಲಿಯನ್ ಜೆಸ್ಸಿ ಮತ್ತು ಬ್ಲೂಬೆಲ್ ಎಂಬ ನಾಯಿಗಳಿಂದ ಪಡೆದ ನಾಯಿಮರಿಗಳನ್ನು, ಕ್ರೂರವಾದ ರಹಸ್ಯ ಪೋಲಿಸಿನ ಹಾಗೆ ಬೆಳಸುತ್ತಾನೆ. ಈ ನಾಯಿಗಳ ಸಹಾಯದಿಂದಾಗಿ ಈತ ತನ್ನ ಶಕ್ತಿಯನ್ನು ಕ್ರಮೇಣವಾಗಿ ಹೆಚ್ಚಿಸಿಕೊಳ್ಳುತ್ತಾನೆ. ಸ್ನೋಬಾಲ್ ಅನ್ನು ಫಾರ್ಮಿನಿಂದ ಓಡಿಸಿದ ತರುವಾಯ, ನಪೊಲಿಯನ್ ಪೂರ್ಣ ಆಧಿಕಾರ ಗಳಿಸುತ್ತಾನೆ. ಇದಕ್ಕೆ, ಸ್ಕ್ವೀಲರ್ ಮಾಡುವ ಸುಳ್ಳು ಪ್ರಚಾರ ಸಹಾಯ ಮಾಡುತ್ತದೆ. ಇತರ ಪ್ರಾಣಿಗಳನ್ನು ನಾಯಿಗಳಿಂದ ಬೆದರಿಸಿ ಮತ್ತು ಹೆದರಿಸಿ ನಿಯಂತ್ರಣದಲ್ಲಿಡುತ್ತಾನೆ. ಇವೆಲ್ಲದರೆ ಜೊತೆಗೆ, ಇವನು ಮೂಲದ ಏಳು ಅನುಶಾಸನಗಳನ್ನು ತನ್ನ ಅನುಕೂಲಕ್ಕೆ ಸರಿಹೊಂದುವ ಹಾಗೆ ಬದಲಾಯಿಸಿಕೊಳ್ಳುತಾನೆ. ಕೃತಿಯ ಕೊನೆಯಲ್ಲಿ, ನಪೊಲಿಯನ್ ಮತ್ತು ಆತನ ಸಂಗಡಿಗರು, ನೇರವಾಗಿ ನಡೆಯಲು ಕಲಿತಿರುತ್ತಾರೆ. ಯಾವ ಮನುಷ್ಯರ ವಿರುದ್ಧ ಮೊದಲು ಪ್ರತಿಭಟಿಸಿದ್ದರು, ಅವರ ಹಾಗೆಯೆ ಅವರುಗಳು ವರ್ತಿಸ ತೊಡಗುತ್ತಾರೆ.
ಅನಿಮಲ್ ಫಾರ್ಮ್ ನ ಫ್ರೆಂಚ್ ಭಾಷೆಯ ಮೊದಲ ಅವತರಿಣಿಕೆಯಲ್ಲಿ ನಪೊಲಿಯನ್ ಅನ್ನು ಎಂದು ಕರೆಯಲಾಗಿತ್ತು, ಫ್ರೆಂಚಿನಲ್ಲಿ ಸೀಸರ್ ಅನ್ನು ಹಾಗೆ ಬರೆಯುತ್ತಾರೆ. ಆದರೆ, ಇನ್ನೊಂದು ಭಾಷಾಂತರ ಇವನನ್ನು ಎಂದೆ ಕರೆಯುತ್ತದೆ.
ಇವನು ನಪೊಲಿಯನ್ನನ ವೈರಿ ಮತ್ತು ಜೋನ್ಸ್ ನ ಪದಚ್ಯುತಿಯ ನಂತರ ಫಾರ್ಮ್ ನ ಮೊದಲ ನಾಯಕ. ಇವನು ಪ್ರಾಯಶಃ ಲಿಯಾನ್ ಟ್ರಾಟ್ಸ್ಕಿ ಯ ಸಂಕೇತ. ಆದರೆ, ಆರ್ವೆಲ್ ರ ಟ್ರಾಟ್ಸ್ಕಿ ಬಗೆಗಿನ ಅಭಿಪ್ರಾಯಗಳ್ನ್ನು ಗಮನಿಸಿದರೆ, ಇದು ಮೆನ್ಷೆವಿಕ್ ನ ಸಂಕೇತ ಎಂದು ಕೂಡ ಅರ್ಥೈಸಬಹುದು. ಈತನ ನಾಯಕತ್ವದ ಮೊದಲ ಸುಗ್ಗಿಯು ಯಶಸ್ವಿಯಾಗುತ್ತದೆ, ಇದರಿಂದ ಈತ ಬಹಳಷ್ಟು ಪ್ರಾಣಿಗಳ ವಿಶ್ಚಾಸವನ್ನು ಗಳಿಸುತ್ತಾನೆ. ಆದರೆ, ನಪೊಲಿಯನ್ ಇವನನ್ನು ಫಾರ್ಮಿನಿಂದ ದೂರ ಓಡಿಸುತ್ತಾನೆ. ಸ್ನೋಬಾಲ್ ಫಾರ್ಮಿನ ಪ್ರಾಣಿಗಳ ಒಳಿತಿಗಾಗಿ, ಪ್ರಮಾಣಿಕವಾಗಿ ದುಡಿಯುತ್ತಾನೆ. ಎಲ್ಲರು ಸಮನಾವಾಗಿರುವಂತಹ ಒಂದು ಆದರ್ಶ ಸಮಾಜವನ್ನು ನಿರ್ಮಿಸುವ ಸಲುವಾಗಿ ಪ್ರಾಣಿಗಳಿಗೆ ಸರಿಯಾದ ಅಲೋಚನೆಗಳನ್ನು ಕೊಡುತ್ತಾನೆ. ಆದರೆ, ನಪೊಲಿಯನ್ ಮತ್ತು ಅವನ ನಾಯಿಗಳು ಆತನನ್ನು ಫಾರ್ಮಿನಿಂದ ಓಡಿಸುತ್ತಾರೆ. ನಪೊಲಿಯನ್ ಈತನ ಬಗ್ಗೆ ಇಲ್ಲಸಲ್ಲದ ಅಪಪ್ರಚಾರ ಮಾಡಿ ಈತ ಬಹಳ ಭ್ರಷ್ಟ ಮತ್ತು ದುಷ್ಟ ಎನ್ನುವ ಹಾಗೆ ಚಿತ್ರಿಸುತ್ತಾನೆ. ಅದೂ ಅಲ್ಲದೆ ನಪೊಲಿಯನ್, ಫಾರ್ಮಿನ ವ್ಯವ್ಯಸ್ಥೆಯನ್ನು ಉತ್ತಮಪಡಿಸುವ ಸಲುವಾಗಿ ಪ್ರಾಣಿಗಳು ಮಾಡುತ್ತಿದ್ದ ಪ್ರಯತ್ನಗಳನ್ನು ಸ್ನೋಬಾಲ್ ರಹಸ್ಯವಾಗಿ ಹಾಳುಮಾಡುತ್ತಿದ ಎಂದೆಲ್ಲಾ ವದ್ದಂತಿ ಹಬ್ಬಿಸುತ್ತಾನೆ.
ಇದು ಚಿಕ್ಕ,ಬಿಳಿ,ದಪ್ಪಗೆ ಕೊಬ್ಬಿದ್ದ ಹಂದಿ. ಇದು ನಪೊಲಿಯನ್ನನ ಬಲಗೈಬಂಟ ಹಾಗು ಅವನ ತತ್ವಗಳನ್ನು ಪ್ರಚಾರ ಮಾಡುವ ಪ್ರಚಾರ ಮಂತ್ರಿ. ಸ್ಕ್ವೀಲರ್ ಒಬ್ಬ ಮಾತಿನ ಮಲ್ಲ. ಈತ ತನ್ನ ಮಾತುಗಳಿಂದ್ದಲೆ ನಪೊಲಿಯನ್ನನ ಎಲ್ಲಾ ಕೆಲಸಗಳನ್ನು ಸರಿಯೆಂದು ಸರ್ಮಥಿಸಿ, ಹೊಗಳುತ್ತಿದ್ದ. ಸ್ಕ್ವೀಲರ್ ವಾದವನ್ನು ಜಟಿಲ ಮಾಡಿ ಸೀಮಿತಮಾಡುತ್ತಾನೆ. ಆತ ಎದುರಾಳಿಗಳಿಗೆ ಗೊಂದಲಮಾಡಿ, ಹಾದಿ ತಪ್ಪಿಸುತ್ತಾನೆ. ಉದಾಹರಣೆಗೆ : ಹಂದಿಗಳು ಸರಿಯಾಗಿ ಕೆಲಸ ನಿರ್ವಹಿಸಲು ಅವುಗಳಿಗೆ ಸ್ವಲ್ಪ ಹೆಚ್ಚಿನ ಸವಲತ್ತಿನ ಅವಶ್ಯಕತೆಯಿದೆ ಎಂದು ಪ್ರತಿಪಾದಿಸುತ್ತಾನೆ. ಆದರೆ, ಆತನ ಮಾತನ್ನು ಯಾರಾದರೂ ಸಂದೇಹಿಸಿದಾಗ, ಆತ ಫಾರ್ಮಿನ ಮಾಲಿಕನಾದ ಮಿಸ್ಟರ್.ಜೋನ್ಸ್ ಬಂದುಬಿಡುತ್ತಾನೆ ಎಂದು ಹೆದರಿಸಿ, ಹಂದಿಗಳ ವಿಶೇಷ ಸವಲತ್ತುಗಳನ್ನು ಸಮರ್ಥಿಸಿಕೊಳ್ಳುತ್ತಾನೆ. ಸ್ಕ್ವೀಲರ್ ಪ್ರಾಣಿಗಳಿಗೆ ಅವುಗಳ ಬದುಕು ಉತ್ತಮವಾಗುತ್ತಿದೆ ಎಂದು ಮನವರಿಕೆ ಮಾಡಲು ಆಂಕಿಅಂಶಗಳ ಸಹಾಯಪಡೆಯುತ್ತಾನೆ. ಬಹಳಷ್ಟು ಪ್ರಾಣಿಗಳಿಗೆ ಕ್ರಾಂತಿಗೆ ಮೊದಲಿನ ಬದುಕಿನ ನೆನಪುಗಳು ಮಾಸಿಹೋಗಿದೆ; ಹೀಗಾಗಿ, ಅವುಗಳಿಗೆ ಮನವರಿಕೆಯಾಗುತ್ತದೆ. ಕೊನೆಯಲ್ಲಿ, ಈತ ಎರಡು ಕಾಲುಗಳ ಮೇಲೆ ನಡೆಯುವ ಮೊದಲ ಹಂದಿಯಾಗುತ್ತಾನೆ.
ಇದು ಅನಿಮಲ್ ಫಾರ್ಮ್ ನ ಕವಿ; ಬೀಸ್ಟ್ಸ್ ಆಫ್ ಇಂಗ್ಲೆಂಡ್ ಹಾಡುವುದನ್ನು ನಿಷೇಧಿಸದ ಮೇಲೆ ಇದು ಎರಡು ಮತ್ತು ಮೂರನೆ ರಾಷ್ಟ್ರ ಗೀತೆಗಳನ್ನು ಇದು ಬರೆಯುತ್ತದೆ.
ಇವುಗಳನ್ನು ನಪೊಲಿಯನ್ನನ ಮಕ್ಕಳೆಂದು ಸೂಚಿಸಲಾಗಿದೆ . ಇವುಗಳು, ನಪೊಲಿಯನ್ ಅಸಮಾನತೆಯ ತತ್ವದ ಅನ್ವಯ, ದಾಸ್ಯಕ್ಕೆ ಇಡಾಗುವ ಮೊದಲ ಪ್ರಾಣಿ ಸಂತತಿ.
ನಾಲ್ಕು ಕಿರಿಯ ಹಂದಿಗಳು ಫಾರ್ಮ್ ಆಡಳಿತವನ್ನು ನಪೊಲಿಯನ್ ಕೈಗೆ ತೆಗೆದುಕೊಳ್ಳುವುದನ್ನು ವಿರೋಧಿಸುತ್ತವೆ, ಆದರೆ ಇವಗಳನ್ನು ಬಹಳ ಬೇಗ ಸುಮ್ಮನಿರಸಲಾಗಿಸಿ ನಂತರ ಸಾಯಿಸಲಾಗುತ್ತದೆ.
ಇದು ಒಂದು ಆಪ್ರಾಪ್ತವಯಸ್ಸಿನ ಹಂದಿ, ಇದರ ಪ್ರಸ್ತಾಪವು ಒಂದೆ ಒಂದು ಬಾರಿ ಬರುತ್ತದೆ; ನಪೊಲಿಯನ್ ಅನ್ನು ಕೊಲ್ಲುವ ಪ್ರಯತ್ನಗಳು ನಡೆಯುತ್ತಿದೆ ಎನ್ನುವ ವದಂತಿಗಳ ಹಿನ್ನಲೆಯಲ್ಲಿ, ನಪೊಲಿಯನ್ನನ ಆಹಾರ ವಿಷಪೂರಿತವಾಗಿಲ್ಲವೆಂದು ದೃಢಿಕರಿಸಲು ಇದು ಮೊದಲು ರುಚಿ ನೊಡುತ್ತದೆ.
ಇದೊಂದು ವಯಸ್ಸಾದ ಬುದ್ದಿವಂತ ಮೇಕೆ. ಇದಕ್ಕೆ ಫಾರ್ಮಿನಲ್ಲಿನ ಎಲ್ಲಾ ಪ್ರಾಣಿಗಳ ಜೊತೆ ಸ್ನೇಹವಿತ್ತು. ಈಕೆ, ಬೆಂಜಾಮಿನ್ ಮತ್ತು ಸ್ನೋಬಾಲ್ ಗಳ ಹಾಗೆ ಫಾರ್ಮಿನಲ್ಲಿ ಓದಬಲ್ಲ ಕೆಲವು ಪ್ರಾಣಿಗಳಲ್ಲಿ ಒಬ್ಬಳು (ಈಕೆ ಎಲ್ಲಾ ಆಕ್ಷರಗಳನ್ನು ಬಿಡಿಯಾಗಿ ಮೊದಲು ಓದಬೇಕಿತ್ತು, ಹೀಗಾಗಿ ಅದು ಸ್ವಲ್ಪ ಕಷ್ಟವಾಗಿತ್ತು). ಈಕೆ, ಏಳು ಅನುಶಾಸನಗಳು ನಿರಂತರವಾಗಿ ಬದಲಾಗುತ್ತಿದೆ ಎಂದು ಕ್ಲೋವರ್ ಗೆ ಪತ್ತೆಮಾಡಲು ಸಹಾಯ ಮಾಡುತ್ತಾಳೆ.
ಜೆಸ್ಸಿ ಮತ್ತು ಬ್ಲೂಬೆಲ್ ನ ಮರಿಗಳಾದ ಇವುಗಳನ್ನು, ನಪೊಲಿಯನ್ ಹುಟ್ಟಿದ ಕೂಡಲೆ ತೆಗೆದುಕೊಂಡು ಹೋಗುತ್ತಾನೆ. ಈ ಮರಿಗಳನ್ನು ನಪೊಲಿಯನ್ ಪಾಲನೆ ಮಾಡಿ, ತನ್ನ ರಕ್ಷಣೆ ಪಡೆಯನ್ನಾಗಿ ಮಾಡಿಕೊಳ್ಳುತ್ತಾನೆ. ಈ ನಾಯಿಗಳನ್ನು ಬೇಟೆ ಪ್ರಾಣಿಗಳಿಗಿರುವ ದಾರ್ಷ್ಟ್ಯ ತುಂಬಿ ಬೆಳೆಸಲಾಗುತ್ತದೆ. ಇವುಗಳನ್ನು ಬಳಸಿ ನಾಲ್ಕು ಕಿರಿಯ ಹಂದಿ, ಒಂದು ಕುರಿ ಹಾಗು ಆನೇಕ ಕೋಳಿಗಳನ್ನು ಸಾಯಿಸಲಾಗುತ್ತದೆ. ಬಾಕ್ಸರ್ ನೊಂದಿಗೆ ಈ ನಾಯಿಗಳು ಇದೇ ರೀತಿ ಮಾಡಲು ನೋಡುತ್ತವೆ. ಬಾಕ್ಸರ್ ತನ್ನ ಗೊರಸಿನ ಸಹಾಯದಿಂದ ಒಂದು ನಾಯಿಮರಿಯನ್ನು ಹಿಡಿಯುತ್ತಾನೆ. ನಾಯಿ ಮರಿ ದಯೆತೋರಿಸಲು ಬೇಡಿಕೊಳ್ಳುತ್ತದೆ. ಆಗ, ನಪೊಲಿಯನ್ನನ ಆಜ್ಞೆಯ ಮೇರೆಗೆ ಬಾಕ್ಸರ್ ನಾಯಿ ಮರಿಯನ್ನು ಬಿಡುಗಡೆ ಮಾಡುತ್ತಾನೆ.
ಅವುಗಳು ಪರಿಸ್ಥಿತಿಯನ್ನು ಆರ್ಥಮಾಡಿಕೊಳ್ಳದಿದ್ದದೂ ಕೂಡ ನಪೊಲಿಯನ್ನನ ಸಿದ್ಧಾಂತಗಳನ್ನು ವಿವೇಚನೆಯಿಲ್ಲದೆ ಸಮರ್ಥಿಸುತ್ತಾರೆ. ಆವುಗಳು "ನಾಲ್ಕು ಕಾಲುಗಳು ಒಳ್ಳೆಯದು, ಎರಡು ಕಾಲು ಕೆಟ್ಟದ್ದು" ಎನ್ನುವ ನುಡಿಗಳನ್ನು ಆವಾಗಾವಾಗ ಹೇಳುತ್ತಿರುವುದಾಗಿ ಚಿತ್ರಿಸಲಾಗಿದೆ. ಕೃತಿಯ ಕೊನೆಯಲ್ಲಿ,ಹಂದಿಗಳು ಎರಡು ಕಾಲಿನಲ್ಲಿ ಓಡುವುದನ್ನು ಕಲಿತ ಮೇಲೆ ಏಳು ಅನುಶಾಸನಗಳಲ್ಲಿ ಒಂದು ಬದಲಾಗುತ್ತದೆ. ಇದಾದ ಬಳಿಕ ಅವುಗಳು "ನಾಲ್ಕು ಕಾಲುಗಳು ಒಳ್ಳೆಯದು, ಎರಡು ಕಾಲುಗಳು ಉತ್ತಮ" ಎಂದು ಕೂಗತೊಡಗುತ್ತವೆ. ಇತರೆ ಪ್ರಾಣಿಗಳ ಅಸಮ್ಮತಿಯನ್ನು ಕೇಳದ ಹಾಗೆ ಇವುಗಳು ಮಾಡುತ್ತಿದ್ದ ಕಾರಣ ಇವುಗಳನ್ನು ಹಂದಿಗಳು ನಂಬಬಹುದಿತ್ತು.
ಇವುಗಳು ತಮ್ಮ ಮೊಟ್ಟೆಗಳನ್ನು, ಮನುಷ್ಯರಿಗೆ ಮಾರಲು ಬಯಸಿದ್ದ, ಮೇಲಾಧಿಕರಿಗಳಿಗೆ ಒಪ್ಪಿಸುವ ಬದಲು ನಾಶ ಮಾಡುತ್ತಿದ್ದವು. ಹೀಗಾದಾಗ, ಹಂದಿಗಳಿಗೆ ಬೇಕಾದದ್ದು ಸಿಗುವವರೆಗೂ ನಪೊಲಿಯನ್ ಕೋಳಿಗಳಿಗೆ ಆಹಾರ ಕೊಡುವುದಿಲ್ಲ, ಎಂದು ಹೆದರಿಸುತ್ತಾನೆ.
ಹಸುಗಳ ಹಾಲು ಕರೆಯುವುದನ್ನು ಕಲಿತುಕೊಂಡ ಹಂದಿಗಳು, ಅವುಗಳ ಹಾಲನ್ನು ಕದಿಯುತ್ತವೆ. ಈ ಹಾಲಿನಿಂದ ಹಂದಿಗಳು ತಮಗೆಂದು ಒಂದು ರೀತಿಯ ಮಾಲ್ಟನ್ನು ತಯಾರಿಸುತ್ತವೆ. ಆದರೆ, ಇತರ ಪ್ರಾಣಿಗಳಿಗೆ ಇಂತಹ ಯಾವುದೇ ಸೌಲಭ್ಯವಿರುವುದಿಲ್ಲ.
ಇದು ಯಾವುದೇ ಕೆಲಸ ಮಾಡುವುದಿಲ್ಲ. ಇದು ಬಹಳಷ್ಟು ಸಮಯ ಗೈರುಹಾಜರಾಗಿರುತ್ತದೆ, ಆದರೂ ಅದು ಕೊಡುವ ಕಾರಣಗಳು ಎಷ್ಟೊಂದು ನಂಬುವ ಹಾಗಿರುತ್ತವೆ, ಎಂದರೆ ಅದಕ್ಕೆ ಯಾವುದೆ ಶಿಕ್ಷೆಯಾಗುವುದಿಲ್ಲ. ಅದೂ ಅಲ್ಲದೆ, "ಅದೂ ಎಷ್ಟು ಮಧುರವಾಗಿ ಮಾತಾನಾಡುತ್ತದೆ ಅಂದರೆ ಅದರ ಮಾತನ್ನು ನಂಬದೆ ಇರಲು ಸಾಧ್ಯ ಇರಲಿಲ್ಲ". ಈಕೆಗೆ ಫಾರ್ಮಿನ ರಾಜಕೀಯದಲ್ಲಿ ಯಾವುದೇ ರೀತಿಯ ಆಸಕ್ತಿಯಿರುವುದಿಲ್ಲ. ಈಕೆ ಭಾಗವಹಿಸಿದ ಒಂದೇ ಒಂದು ಚುನಾವಣೆಯಲ್ಲಿ ಎರಡು ಪಕ್ಷಗಳಿಗೂ ಮತ ಚಲಾಯಿಸಿರುತ್ತಾಳೆ.
ಅನಿಮಲ್ ಫಾರ್ಮ್ - ಇದು ಜಾರ್ಜ್ ಆರ್ವೆಲ್ ಬರೆದಿರುವ ನೈತಿಕ ಸಂದೇಶ ಸಾರುವ ಕಾದಂಬರಿ . ಈ ಕಾದಂಬರಿಯಲ್ಲಿ ಹೇಗೆ ಎಲ್ಲಾ ಆದರ್ಶಗಳನ್ನು ಕಳೆದುಕೊಂಡ ರಾಷ್ಟ್ರದ (ಡಿಸ್ಟೊಪಿಯನ್ :ಸಮಾಜದ ಎಲ್ಲಾ ಅಂಶಗಳು ಕೆಟ್ಟದು ಎನ್ನುವಂತಹ ಸಂದರ್ಭ ಆಥವಾ ಪ್ರದೇಶ; ರಾಮರಾಜ್ಯಕ್ಕೆ ವಿರುದ್ದವಾದ) ಸ್ಥಿತಿಗತಿಯನ್ನು ಸಂಕೇತಗಳ ಮೂಲಕ (ಆಲಿಗಾರಿಕಲ್: ಆರ್ಥಾಂತರೋಕ್ತಿ/ ಅನ್ಯೋಕ್ತಿ - ಒಂದು ಕಥೆ,ನಾಟಕ ಅಥವಾ ಪದ್ಯದಲ್ಲಿ ಘಟನೆ ಮತ್ತು ಪಾತ್ರಗಳನ್ನು ಸಾಂಕೇತಿಕವಾಗಿ ಬಳಸಿ ನೈತಿಕ,ಧಾರ್ಮಿಕ ಅಥವಾ ರಾಜಕೀಯ ಉದ್ದೇಶವನ್ನು ಸ್ಪಷ್ಟಪಡಿಸುವುದು) ಇಲ್ಲಿ ಆಭಿವ್ಯಕ್ತಿಸಲಾಗಿದೆ . ಇಂಗ್ಲೆಂಡಿನಲ್ಲಿ 17 ಆಗಸ್ಟ್ 1945 ರಲ್ಲಿ ಪ್ರಕಟವಾದ ಈ ಪುಸ್ತಕ, ಎರಡನೇ ಮಹಾಯುದ್ಧಕ್ಕೂ ಮುಂಚಿನ ಸ್ಟಾಲಿನ್ ಯುಗದ ಪ್ರಾರಂಭಕ್ಕೆ ಕಾರಣವಾದ ಘಟನೆಗಳ ಬಗ್ಗೆ ಹಾಗು ಸ್ಟಾಲಿನ್ ಯುಗದಲ್ಲಿ ನಡೆದ ಘಟನೆಗಳ ಕುರಿತಂತೆ ಇದೆ. ಡೆಮೊಕ್ರಾಟಿಕ್ ಸೋಷಲಿಸ್ಟ್ ಆಗಿದ್ದ ಆರ್ವೆಲ್, ಬಹಳ ವರ್ಷಗಳ ಕಾಲ ಇಂಡಿಪೆಂಡೆಂಟ್ ಲೇಬರ್ ಪಾರ್ಟಿಯ ಸದಸ್ಯರಾಗಿದ್ದರು. ಇವರು ಜೋಸೆಫ್ ಸ್ಟಾಲಿನ್ ರ ಕಟು ವಿರೋಧಿಯಾಗಿದ್ದರು. ಜೊತೆಗೆ, ಸ್ಪೇನಿನ ಅಂತರ್ ಕಲಹದ ಸಮಯದಲ್ಲಿ ಯೊಂದಿಗೆ ಅವರಿಗಾದ ಅನುಭವವಗಳ ಆಧಾರದ ಮೇರೆಗೆ ಅವರು ಮಾಸ್ಕೋದಿಂದ ಸೂಚಿತವಾದ ಸ್ಟಾಲಿನಿಸಂ ಅನ್ನು ಅವರು ಬಹಳ ಸಂಶಯದಿಂದ ನೋಡುತ್ತಿದ್ದರು.
ಯವೊನೆ ಡಾವೆಟ್ ಎನ್ನುವವರಿಗೆ ಬರೆದಿರುವ ಪತ್ರದಲ್ಲಿ ಆರ್ವೆಲ್ ತನ್ನ ಪುಸ್ತಕ ಆನಿಮಲ್ ಫಾರ್ಮ್ ಅನ್ನು "ಕಾಂಟ್ರೆ ಸ್ಟಾಲಿನ್" ಎಂದು ಬಣ್ಣಿಸಿದ್ದಾರೆ.
ಈ ಪುಸ್ತಕಕ್ಕೆ ಮೊದಲು ಅನಿಮಲ್ ಸ್ಟೋರಿ: ಎ ಫೇರಿ ಸ್ಟೋರಿ ಎಂದು ಹೆಸರಿಸಲಾಗಿತ್ತು, ಆದರೆ 1946 ರ ಆವತ್ತಿಯಲ್ಲಿ ಪ್ರಕಾಶಕರು ಆ ಹೆಸರಿನಿಂದ ಎ ಫೇರಿ ಸ್ಟೋರಿ ಎನ್ನುವದನ್ನು ಕೈಬಿಟ್ಟರು. ಆರ್ವೆಲ್ ರ ಜೀವಿತಾವಧಿಯಲಾದ ಎಲ್ಲಾ ಭಾಷಾಂತರಗಳ ಪೈಕಿ ತೆಲಗು ಭಾಷೆಯ ಅವತರಿಣಿಕೆ ಮಾತ್ರವೇ ಆರ್ವೆಲ್ ರ ಮೂಲ ಶೀರ್ಷಿಕೆಯನ್ನು ಉಳಿಸಿಕೊಂಡಿತು. ಇದಲ್ಲದೆ ಈ ಕೃತಿಗೆ ಎ ಸ್ಯಾಟೈಯರ್ ಮತ್ತು ಎ ಕಂಟೆಂಪರರಿ ಸ್ಯಾಟೈಯರ್ ಎನ್ನುವುದನ್ನು ಒಳಗೊಂಡಂತೆ ಭಿನ್ನವಾದ ಅನೇಕ ಶೀರ್ಷಿಕೆಗಳಿವೆ. ಆರ್ವೆಲ್, ಈ ಕೃತಿಯ ಫ್ರೆಂಚ್ ಭಾಷಾಂತರಕ್ಕೆ ಎನ್ನುವ ಶೀರ್ಷಿಕೆಯನ್ನು ಸೂಚಿಸಿದರು. ಇದು ಸೋವಿಯಟ್ ಯೂನಿಯನಿನ ಫ್ರೆಂಚ್ ಹೆಸರನ್ನು ನೆನೆಪಿಸುತ್ತಿತ್ತು; ಇದನ್ನು ಹ್ರಸ್ವವಾಗಿ ಎನ್ನಬಹುದು, ಲ್ಯಾಟಿನ್ ಭಾಷೆಯಲ್ಲಿ ಇದರರ್ಥ "ಕರಡಿ" ಎಂದು.
ಟೈಮ್ ಪತ್ರಿಕೆ ಈ ಪುಸ್ತಕವನ್ನು ಇಂಗ್ಲೀಷ್ ಭಾಷೆಯ ನೂರು ಒಳ್ಳೆಯ ಕಾದಂಬರಿಗಳಲ್ಲಿ ಇದೂ ಒಂದು ಎಂದು ಆಯ್ಕೆ ಮಾಡಿದೆ; ಜೊತೆಗೆ ಗ್ರಂಥಾಲಯಗಳ 20ನೇ ಶತಮಾನದ ಆತ್ಯುತ್ತಮ ಕಾದಂಬರಿಗಳ ನೂತನ ಪಟ್ಟಿಯಲ್ಲಿ ಈ ಪುಸ್ತಕವನ್ನು 31ನೆ ಸ್ಥಾನದಲ್ಲಿಡಲಾಗಿದೆ. ಈ ಪುಸ್ತಕ 1996ರಲ್ಲಿ ರೆಟ್ರೊಸ್ಪೆಕ್ಟಿವ್ ಹ್ಯೂಗೊ ಆವಾರ್ಡ್ ಅನ್ನು ಪಡೆಯಿತು. ಗ್ರೇಟ್ ಬುಕ್ಸ್ ಆಫ್ ದಿ ವೆಸ್ಟರ್ನ್ ವರ್ಲ್ಡ್ ಪಟ್ಟಿಯಲ್ಲಿ ಈ ಪುಸ್ತಕವೂ ಇದೆ.
ಈ ಕೃತಿ ಕ್ರಾಂತಿಯನ್ನು ಅಪವಿತ್ರ ಮಾಡುವ ನಾಯಕರುಗಳು, ಹೇಗೆ ಅವರ ಕ್ರೂರತನ,ಉದಾಸೀನತೆ, ಆಜ್ಞಾನ, ಆಸೆಬುರುಕತನ ಹಾಗು ದೂರದೃಷ್ಟಿಯ ಕೊರತೆಯಿಂದ ರಾಮರಾಜ್ಯ ನಿಮಾರ್ಣವಾಗುವ ಅವಕಾಶವನ್ನು ನಾಶಮಾಡುತ್ತಾರೆ ಎಂದು ವಿವರಿಸುತ್ತದೆ. ಈ ಕೃತಿ ಭ್ರಷ್ಟ ನಾಯಕತ್ವವನ್ನು ಬಿಂಬಿಸಿ, ಕ್ರಾಂತಿ ವೈಫಲ್ಯವಾಗುವುದಕ್ಕೆ ಅವರುಗಳೇ ಕಾರಣವೆಂದು ದೂಷಿಸುತ್ತದೆ. . ಇದಲ್ಲದೆ ಈ ಕೃತಿ ಜನರ ಸಮಸ್ಯೆಗಳ ಬಗೆಗಿನ ಆಜ್ಞಾನ ಮತ್ತು ಔದಾಸೀನತೆಯು ಎಂತಹ ಕ್ರೂರ ಘಟನೆಗಳಿಗೆ ಕಾರಣವಾಗುತ್ತದೆ ಎಂದು ತೋರಿಸುತ್ತದೆ. ಜನರಿಂದ ಆಯ್ಕೆಯಾದ ಸರಕಾರ ಸ್ಥಾಪನೆ ಮಾಡುವ ಗುರಿಯನ್ನು ಕ್ರಾಂತಿಯು ಈಡೇರಿಸಿದಿದ್ದರೆ ಆಗಬಹುದಾದ ಅನಾಹುತಗಳನ್ನು ಈ ಕೃತಿಯು ಎತ್ತಿತೋರಿಸುತ್ತದೆ.
ಅನಿಮಿಲಿಸಂ, ನಿರ್ದಿಷ್ಟವಾಗಿ 1910 ರಿಂದ 1940ನೆ ದಶಕದ ನಡುವಿನ ಸೋವಿಯತ್ ಒಕ್ಕೂಟದ ಸಂಕೇತವಾಗಿದೆ . ಇದರ ಜೊತೆಗೆ ರಷ್ಯಾದ ಕ್ರಾಂತಿಯಕಾರಿಗಳ ಬೆಳವಣಿಗೆ, ಮತ್ತು ಸರಕಾರ ಹೇಗೆ ಕ್ರಾಂತಿಯ ಉದ್ದೇಶವನ್ನು ಆಚರಣೆಗೆ ತರಬೇಕು ಎನ್ನುವುದರ ಸಂಕೇತವೂ ಆಗಿದೆ. ಇದನ್ನು ಬಹಳ ಗೌರವಾನ್ವಿತ ಹಂದಿ ಓಲ್ಡ್ ಮೇಜರ್ ಸೃಷ್ಟಿಸುತ್ತಾನೆ. ಸ್ನೋಬಾಲ್, ನಪೊಲಿಯನ್, ಮತ್ತು ಸ್ಕ್ವೀಲರ್ ಎಂಬ ಹಂದಿಗಳು, ಓಲ್ಡ್ ಮೇಜರ್ ನ ಆಲೋಚನೆಗಳನ್ನು ಜೀವನ ಕ್ರಮವಾಗಿಸುತ್ತವೆ, ಇಂತಹ ಜೀವನಕ್ರಮಕ್ಕೆ ಅವರು ವಿಧಿವಿಹಿತವಾಗಿ ಅನಿಮಲಿಸಂ ಎಂದು ಹೆಸರಿಡುತ್ತಾರೆ. ಇದಾದ ಬಳಿಕ, ನಪೊಲಿಯನ್ ಮತ್ತು ಸ್ಕ್ವೀಲರ್ ಮನುಷ್ಯರ ದುರಾಚಾರಗಳನ್ನು ಮಾಡತೊಡಗುತ್ತಾರೆ. ಸ್ಕ್ವೀಲರ್, ಆತ ಮನುಷ್ಯನಾಗಿದ್ದಾನೆ ಎಂದು ತೋರಿಸುವ ಸಲುವಾಗಿ ಏಳು ಅನುಶಾಸನಗಳನ್ನು ಮಾರ್ಪಡಿಸಬೇಕಾಗುತ್ತದೆ. ಈ ಕ್ರಿಯೆ, ಬಂಡವಾಳಶಾಹಿ ತತ್ವಕ್ಕೆ ಬದಲಾಗಿ ಮಂಡಿಸಿದ್ದ ಕಮುನಿಸ್ಟ್ ತತ್ವವನ್ನು, ಹೇಗೆ ವಾಸ್ತವದಲ್ಲಿ ಸೋವಿಯತ್ ಸರಕಾರ ಸೂಕ್ಷ್ಮವಾಗಿ ತಿದ್ದಿ, ಅದನ್ನು ಬಂಡವಾಳಶಾಹಿತನದ ಇನ್ನೊಂದು ರೂಪವಾಗಿ ಮಾರ್ಪಡಿಸಿತು, ಎಂದು ಸೂಚಿಸುತ್ತದೆ.
ಏಳು ಅನುಶಾಸನಗಳು ಅನಿಮಲ್ ಫಾರ್ಮ್ ನಲ್ಲಿ ಮೂಲಭೂತವಾದ ಅನಿಮಲಿಸಂ ಅನ್ನು ಕಾಯ್ದುಕೊಳ್ಳಲು ಬೇಕಾದ ಕಾನೂನುಗಳ ಹಾಗೆ ಕೆಲಸ ಮಾಡುತ್ತದೆ. ಈ ಏಳು ಅನುಶಾಸನಗಳನ್ನು, ಮನುಷ್ಯರ ವಿರುದ್ಧ ಪ್ರಾಣಿಗಳನ್ನು ಒಗ್ಗೂಡಿಸಿಲು; ಪ್ರಾಣಿಗಳು ಮನುಷ್ಯರ ದುರ್ನಡೆಗಳನ್ನು ಆಳವಡಿಸಿಕೊಳ್ಳುವುದನ್ನು ತಡೆಯುವ ಉದ್ದೇಶದಿಂದ ರಚಿಸಲಾಗಿತ್ತು. ಆದರೆ, ಪ್ರಾಣಿಗಳಿಗೆ ಈ ಎಲ್ಲವನ್ನು ನೆನಪಿನಲ್ಲಿಡುವುದು ಕಷ್ಟವಾಗುತ್ತಿದ್ದ ಕಾರಣ,ಈ ಎಲ್ಲಾ ಅನುಶಾಸನಗಳನ್ನು ಸಂಕ್ಷೇಪಿಸಿ ಒಂದು ಮೂಲ ಉಕ್ತಿ: "ನಾಲ್ಕು ಕಾಲುಗಳು ಒಳ್ಳೆಯದು, ಎರಡು ಕಾಲು ಕೆಟ್ಟದ್ದು!" , (ಈ ಉದ್ದೇಶಕ್ಕಾಗಿ ರೆಕ್ಕೆಗಳನ್ನು ಕಾಲುಗಳೆಂದು ಪರಿಗಣಿಸಲಾಯಿತು; ರೆಕ್ಕೆಗಳು ತಳ್ಳುವ ಶಕ್ತಿ ಹೊಂದಿದೆ ಹೊರತು ಕುತಂತ್ರ ಮಾಡುವುದಿಲ್ಲ ಹೀಗಾಗಿ ರೆಕ್ಕೆಗಳನ್ನು ಕಾಲುಗಳ ಹಾಗೆ ಪರಿಗಣಿಸಬೇಕು ಎಂದು ಸ್ನೋಬಾಲ್ ವಾದಿಸಿದನು), ಇದನ್ನು ಕುರಿಗಳು ಮತ್ತೆಮತ್ತೆ ಹೇಳಿ ಗುಂಪಿನ ಗಮನವನ್ನು, ಹಂದಿಗಳ ಸುಳ್ಳಿನ ಸರಮಾಲೆಗಳಿಂದ ದೂರವಿಡುತ್ತಿದ್ದವು. ಮೊದಲಿನ ಏಳು ಅನುಶಾಸನಗಳು:
ನಾಲ್ಕು ಕಾಲುಗಳಲ್ಲಿ ಚಲಿಸುವ ಅಥವಾ ರೆಕ್ಕೆಯಿರುವ ಯಾವುದೆ ಆಗಲಿ ಅದು ಮಿತ್ರ.
ಸ್ವಲ್ಪ ಕಾಲದ ಬಳಿಕ, ನಪೊಲಿಯನ್ ಮತ್ತು ಅವನ ಜೊತೆಯಿದ್ದ ಹಂದಿಗಳು, ಫಾರ್ಮ್ ನ ಮೇಲೆ ಅವರಿಗಿದ್ದ ಪರಿಪೂರ್ಣ ಆಧಿಕಾರದಿಂದಾಗಿ ಭ್ರಷ್ಟರಾಗ ತೊಡಗುತ್ತಾರೆ. ಬೇರೆ ಪ್ರಾಣಿಗಳ ಬಳಿ ಅವರಿಗಿದ್ದ ಜನಪ್ರಿಯತೆಯನ್ನು ಉಳಿಸಿಕೊಳ್ಳುವ ಸಲುವಾಗಿ, ಹಂದಿಗಳು ಕಾನೂನು ಮುರಿದರೂ ಕೂಡ ಯಾವುದೇ ಅಪಾದನೆ ಬರದ ಹಾಗೆ ಈ ಅನುಶಾಸನಗಳಿಗೆ, ಸ್ಕ್ವೀಲರ್ ಕೆಲವು ಮಾರ್ಪಾಡುಗಳನ್ನು ರಹಸ್ಯವಾಗಿ ಮಾಡುತ್ತಾನೆ. (ಉದಾಹರಣೆಗೆ: "ಯಾವುದೆ ಪ್ರಾಣಿ ಮದ್ಯಸಾರ ಕುಡಿಯಕೂಡದು" ಎನ್ನುವುದಕ್ಕೆ "ಜಾಸ್ತಿ" ಎಂದು ಸೇರಿಸುತ್ತಾನೆ, ಹಾಗು "ಯಾವುದೇ ಪ್ರಾಣಿ ಹಾಸಿಗೆಯ ಮೇಲೆ ಮಲಗುವ ಹಾಗಿಲ್ಲ" ಎನ್ನುವುದಕ್ಕೆ "ಹೊದ್ದಿಕೆಯಿರುವ" ಎಂದು ಸೇರಿಸುತ್ತಾನೆ). ಕೊನೆಗೆ, ಹಳೆ ಕಾನೂನುಗಳ ಜಾಗದಲ್ಲಿ ಬೇರೆಯ
"ಎಲ್ಲಾ ಪ್ರಾಣಿಗಳು ಸಮ, ಆದರೆ ಕೆಲವು ಇತರರಿಗಿಂತ ಸ್ವಲ್ಪ ಹೆಚ್ಚು ಸಮ " ಮತ್ತು "ನಾಲ್ಕು ಕಾಲುಗಳು ಉತ್ತಮ, ಎರಡು ಕಾಲುಗಳು ಇನ್ನೂ ಉತ್ತಮ !" ಎಂಬಂತಹ ಕಾನೂನುಗಳನ್ನು ತರಲಾಯಿತು.
ಫಾರ್ಮಿನ ಮೊದಲಿನ ಮಾಲೀಕ ಜೋನ್ಸ್. ಆತನು ಮಹಾಕುಡುಕನಾಗಿರುತ್ತಾನೆ. ಅವನು ಎಷ್ಟು ಕುಡಿಯುತ್ತಾನೆಂದರೆ ಪ್ರಾಣಿಗಳಿಗೆ ಸರಿಯಾಗಿ ಉಣಿಸುವುದಿಲ್ಲ ಹಾಗು ಸರಿಯಾಗಿ ಆರೈಕೆ ಮಾಡುವುದಿಲ್ಲ, ಹೀಗಾದಗ ಪ್ರಾಣಿಗಳು ಇವನ ವಿರುದ್ಧ ದಂಗೆಏಳುತ್ತವೆ. ಜೋನ್ಸ್ ಮತ್ತು ಅವನ ಫಾರ್ಮಿನಲ್ಲಿ ಕೆಲಸ ಮಾಡುವ ಕೆಲಸದವರ ಸಹಾಯದಿಂದ, ಫಾರ್ಮನ್ನು ಹಿಂದಕ್ಕೆ ಪಡೆಯುವ ಅವನ ಪ್ರಯತ್ನ, ಬ್ಯಾಟಲ್ ಆಫ್ ಕೌಶೆಡ್ ನಲ್ಲಿ ವಿಫಲವಾಗುತ್ತದೆ.
ಈತ, ಪಿಂಚ್ ಫೀಲ್ಡ್ ಎನ್ನುವ ಚೆನ್ನಾಗಿ-ಇಡಲಾಗಿರುವ ಪಕ್ಕದ ಫಾರ್ಮ್ ನ ಮಾಲೀಕ. ಈತ ಖೋಟಾ ನೋಟು ಕೊಟ್ಟು ಪ್ರಾಣಿಗಳಿಂದ ಮರವನ್ನು ಖರೀದಿಸುತ್ತಾನೆ. ಇದಾದ ನಂತರ, ಆತ ಪ್ರಾಣಿಗಳ ಮೇಲೆ ಆಕ್ರಮಣ ಮಾಡಿ, ವಿಂಡ್ಮಿಲ್ ಅನ್ನು ನಾಶ ಮಾಡುತ್ತಾನೆ. ಆದರೆ, ಕೊನೆಗೆ ಈತನನ್ನು ಬ್ಯಾಟಲ್ ಆಫ್ ವಿಂಡ್ಮಿಲ್ ಸೋಲಿಸಲಾಗುತ್ತದೆ. ನಾಯಿಗಳನ್ನು ಬಿಸಿ ಒಲೆಗೆ ಎಸೆಯುವುದನ್ನೊಳಗೊಂಡಂತೆ, ಆತ ತನ್ನ ಪ್ರಾಣಿಗಳ ಜೊತೆ ಕೆಟ್ಟದಾಗಿ ನಡೆದುಕೊಳ್ಳುತ್ತಾನೆ ಎಂದು ಬಹಳಷ್ಟು ಕಥೆಗಳಿದ್ದವು. ಪಿಲ್ಕಿಂಗ್ಟನಿನ ಫಾಕ್ಸ್ ವುಡ್ ಫಾರ್ಮ್ ಗಿಂತ
ಪಿಂಚ್ ಫೀಲ್ಡ್ ಚಿಕ್ಕದಾಗಿದ್ದರು, ಅದಕ್ಕಿಂತ ಸಮರ್ಥವಾಗಿ ನಡೆಯುತ್ತಿದೆ ಎನ್ನುವ ಹೆಗ್ಗೆಳಿಕೆಯಿತ್ತು. ಫ್ರೆಡಿರಿಕ್, ನಪೊಲಿಯನ್ ನೊಂದಿಗೆ, ಮರವನ್ನು ಪಡೆಯುವುದಾಗಿ ಹೇಳಿ, ಅಲ್ಪಾವಧಿಯ "ಮೈತ್ರಿ" ಮಾಡಿಕೊಳ್ಳುತ್ತಾನೆ. ಆದರೆ, ನಂಬಿಕೆದ್ರೊಹ ಮಾಡಿ, ಅನಿಮಲ್ ಫಾರ್ಮಿನ ಮೇಲೆ ದಾಳಿಮಾಡುತ್ತಾನೆ.
ಈತ, ಫಾಕ್ಸ್ ವುಡ್ ಎಂಬ ಪಕ್ಕದ ಫಾರ್ಮಿನ ಆತಿ ಕಟುನಿಟ್ಟಾಗಿರದ ಆದರೆ ಕಪಟತನದಿಂದ ಕೂಡಿದ ಮಾಲೀಕ. ಕೃತಿಯ ಪ್ರಕಾರ, ಈ ಫಾರ್ಮ್ ಕಳೆಗಳಿಂದ ತುಂಬಿದೆ. ನಪೊಲಿಯನ್ ಮತ್ತು ಪಿಲ್ಕಿಂಗ್ಟನ್ ಇಬ್ಬರು ಏಸ್ ಆಫ್ ಸ್ಪೇಡ್ಸ್ ಎಂಬ ಆಟವಾಡುತ್ತಾರೆ. ಪಂದ್ಯದ ಕೊನೆಯಲ್ಲಿ, ಪಂದ್ಯವನ್ನು ಡ್ರಾ ಮಾಡಿಕೊಳ್ಳುತ್ತಾರೆ. ಇದಾದನಂತರ ಜೋರಾಗಿ ಜಗಳವಾಡತೊಡಗುತ್ತಾರೆ. ಫಾಕ್ಸ್ ವುಡ್, ಪಿಂಚ್ ಫೀಲ್ಡ್ ಗಿಂತ ದೊಡ್ದಾದಾಗಿದೆ, ಆದರೆ ಆಷ್ಟು ಸಮರ್ಥವಾಗಿ ನಡೆಸಲಾಗುತ್ತಿಲ್ಲ ಎಂದು ವರ್ಣಿಸಲಾಗಿದೆ.
ಈತ, ಅನಿಮಲ್ ಫಾರ್ಮ್ ಗೂ ಮನುಷ್ಯ ಸಮಾಜಕ್ಕೂ ಸೌಹಾರ್ಧ ಕಲ್ಪಿಸುವ ಕೆಲಸಕ್ಕೆ ನಪೊಲಿಯನ್ನನಿಂದ ನೇಮಕವಾಗಿರುವವನು. ಪ್ರಾಣಿಗಳಿಂದ ತಯಾರಿಸಲು ಸಾಧ್ಯವಿಲ್ಲದ ವಸ್ತುಗಳನ್ನು ಮನುಷ್ಯರಿಂದ ಖರೀದಿಸುವ ಸಲುವಾಗಿ ವೈಂಪರ್ ಅನ್ನು ಬಳಸಲಾಗುತಿತ್ತು. ಮೊದಮೊದಲು ಇದು ನ್ಯಾಯಯುತವಾದ ಕೆಲಸವೆ ಆಗಿತ್ತು, ಏಕೆಂದರೆ ಪ್ರಾಣಿಗಳಿಗೆ ವಿಂಡ್ಮಿಲ್ ಗೆ ಬೇಕಾದ ಅವಯವಗಳನ್ನು ತಯಾರಿಸಲು ಪ್ರಾಣಿಗಳಿಂದ ಸಾಧ್ಯವಿರಲಿಲ್ಲ. ಆದರೆ, ಕಾಲಕ್ರಮೇಣ, ಹಂದಿಗಳಿಗೆ ಮಧ್ಯಸಾರದಂತಹ, ಭೋಗದ ವಸ್ತುಗಳನ್ನು ಖರೀದಸಲು ವೈಂಪರ್ ಅನ್ನು ಬಳಸಲಾಯಿತು.
ಈಸ್ಟರ್ನ್ ಬ್ಲಾಕ್ ನಲ್ಲಿ ಅನಿಮಲ್ ಫಾರ್ಮ್ ಮತ್ತು ನೈನ್ಟೀನ್ ಏಟಿ ಫೋರ್ ಎರಡು ಪುಸ್ತಕಗಳು 1989ರ ಡೆ ವೆಂಡೆ ರವರೆಗೂ ನಿಷೇಧಿಸಲ್ಪಟ್ಟ ಪುಸ್ತಕಗಳ ಪಟ್ಟಿಯಲ್ಲಿದ್ದವು. ಈ ಪ್ರದೇಶದಲ್ಲಿ, ಈ ಎರಡು ಪುಸ್ತಕಗಳು ಕಾನೂನುಬಾಹಿರವಾದ ಸಾಮಿಸಡಾಟ್ ಜಾಲದ ಮೂಲಕ ರಹಸ್ಯವಾಗಿ ಸಿಗುತ್ತಿದ್ದವು. (ಈಸ್ಟರ್ನ್ ಬ್ಲಾಕ್: ಮುಂಚಿನ, ಪೂರ್ವ ಯೊರೋಪಿನ ಕಮುನಿಸ್ಟ್‌ ರಾಷ್ಟ್ರಗಳು; ಡೆ ವೆಂಡೆ: ಜರ್ಮನ್ ಭಾಷೆಯ ಪದ, ಇದರ ಅರ್ಥ ಬದಲಾವಣೆ ಅಥವಾ ಸಂಕ್ರಮಣ ಕಾಲ)
ಈ ಕೃತಿಯಲ್ಲಿ ಬರುವ ಬ್ಯಾಟಲ್ ಆಫ್ ವಿಂಡ್ಮಿಲ್ ಘಟನೆಯನ್ನು ಸಂತ್ ಸಿಂಗ್ ಬಾಲ್ "ಕಥಾಹಂದರವನ್ನು ವಿವರಿಸುವ ಬಹಳ ಮುಖ್ಯ ಪ್ರಕರಣ" ಎಂದು ಬಣ್ಣಿಸುತ್ತಾನೆ. ಹಾರ್ಲಡ್ ಬ್ಲೂಮ್ ಪ್ರಕಾರ ಬ್ಯಾಟಲ್ ಆಫ್ ವಿಂಡ್ಮಿಲ್ : ವಾಲ್ಮಿಯ ವಿಂಡ್ಮಿಲ್ ಅನ್ನು ಪ್ರಸಿದ್ಧಿಗೆ ತಂದ 1792ರಲ್ಲಿ ಪ್ರಷ್ಯಯನ್ ರಾಜ್ಯದ ಆಕ್ರಮಣವನ್ನು ಬ್ರನ್ಸ್ ವಿಕ್ ನ ಡ್ಯೂಕ್ ಹಿಮ್ಮೆಟ್ಟಿಸಿದ ಘಟನೆ ನೆನಪಿಸುತ್ತದೆ ಎಂದು ಬರೆಯುತ್ತಾನೆ.
ಇದಕ್ಕೆ ವ್ಯತಿರಿಕ್ತವಾಗಿ, ಪೀಟರ್ ಎಡಗರ್ಲಿ ಫಿರ್ಚೊವ್ ಮತ್ತು ಪೀಟರ್ ಹಾಬಲಿ ಡೇವಿಸನ್ ಅನಿಮಲ್ ಫಾರ್ಮ್ ಎಲ್ಲಾ ಘಟನೆಗಳು ಸೋವಿಯತ್ ಒಕ್ಕೂಟ ಗೆ ಸಂಬಂಧಿಸಿದ ಹಾಗೆ ಸಂಕೇತವಾಗಿರುವುದನ್ನು ಗಮನದಲ್ಲಿಟ್ಟುಕೊಂಡು, ಕೃತಿಯಲ್ಲಿ ಪ್ರಸ್ತಾಪವಾಗಿರುವ ಈ ಕಾಲ್ಪನಿಕ ಯುದ್ದಗಳು ಗ್ರೇಟ್ ಪಾಟ್ರಿಯಾಟಿಕ್ ವಾರ್ , ಅದರಲ್ಲೂ ವಿಶೇಷವಾಗಿ ಬ್ಯಾಟಲ್ ಆಫ್ ಸ್ಟಾಲಿನ್ ಗ್ರಾಡ್ ಮತ್ತು ಬ್ಯಾಟಲ್ ಆಫ್ ಮಾಸ್ಕೋ ವನ್ನು ಸಂಕೇತಿಸುತ್ತದೆ ಎಂದು ವಿಶ್ಲೇಷಿಸುತ್ತಾರೆ. ಪ್ರೆಸ್ಟವಿಕ್ ಹೌಸ್ ಅನಿಮಲ್ ಫಾರ್ಮ್ ಗೆಂದು ಇರುವ ಆಕ್ಟಿವಿಟಿ ಪ್ಯಾಕ್ ನಲ್ಲಿ ಕೂಡ "ಬ್ಯಾಟಲ್ ಆಫ್ ವಿಂಡ್ಮಿಲ್ ಕ್ಕೆ ಪ್ರೇರಣೆ ಏನು ಎನ್ನುವುದು ಅಸ್ಪಷ್ಟವಾಗಿದೆ" ಎಂದು ಹೇಳಿದರೂ ಕೂಡ, ಇದನ್ನು ಎರಡನೇ ಮಹಾಯುದ್ಧದ ಸಂಕೇತವೆಂದು ಸೂಚಿಸಲಾಗಿದೆ. ಈ ಯುದ್ದದ ಸಂದರ್ಭದಲ್ಲಿ, ಫ್ರೆಡಿರಿಕ್ ರಂಧ್ರವನ್ನು ಕೊರೆದು, ಸಿಡ್ಡಿಮದ್ದುಗಳನ್ನು ಹಾಕುತ್ತಾನೆ. ಜರ್ಮನ್ ಆಕ್ರಮಣದ ನಡುವೆಯು ಜೋಸೆಫ್ ಸ್ಟಾಲಿನ್ ಮಾಸ್ಕೊದಲ್ಲಿ ಉಳಿದುಕೊಂಡಿದ್ದನ್ನು ಗುರುತಿಸಿ, ಆರ್ವೆಲ್ ಮೊದಲಿನ "ನಪೊಲಿಯನ್ನೊಳಗೊಂಡಂತೆ ಎಲ್ಲಾ ಪ್ರಾಣಿಗಳು ರಕ್ಷಣೆ ಪಡೆದವು" ಎನ್ನುವ ಚಿತ್ರಣವನ್ನು, ಪ್ರಕಾಶಕರೊಂದಿಗೆ ಮಾತನಾಡಿ "ನಪೊಲಿಯನ್ ಹೊರತುಪಡಿಸಿ, ಎಲ್ಲಾ ಪ್ರಾಣಿಗಳು ರಕ್ಷಣೆ ಪಡೆದವು" ಎಂದು ಬದಲಾಯಿಸುತ್ತಾನೆ.
ಬ್ಯಾಟಲ್ ಆಫ್ ಕೌಶೆಡ್ , ಸೋವಿಯತ್ ರಷ್ಯಾ ದ ಮೇಲಿನ 1918ರ ಆಕ್ರಮಣ, ಹಾಗು ರಷ್ಯಾದ ಅಂತರ್ಕಲಹದಲ್ಲಿ ವೈಟ್ ರಷ್ಯನ್ ರ ಸೋಲನ್ನು ಸಂಕೇತಿಸುತ್ತದೆ.
ಬಾಕ್ಸರ್ ಎನ್ನುವುದು ನಿಷ್ಠ, ಕರುಣಾಮಯಿ ಮತ್ತು ಗೌರವಾನ್ವಿತವಾದ ಕುದುರೆಯ ಹೆಸರು. ಈತನು ಫಾರ್ಮಿನಲ್ಲಿದ ಪ್ರಾಣಿಗಳಲ್ಲಿ ಆತ್ಯಂತ ಬಲಶಾಲಿಯಾಗಿದ್ದನು. ಹೀಗಿದ್ದರೂ, ಅವನು ಬಹಳ ಮುಗ್ಧನಾಗಿದ್ದ ಮತ್ತು ನಿಧಾನವಾಗಿದ್ದ ಕಾರಣ ಈತ ಯಾವಾಗಲೂ "ನಾನು ಇನ್ನೂ ಹೆಚ್ಚು ಶ್ರಮಪಟ್ಟು ದುಡಿಯುತ್ತೇನೆ" ಹಾಗು ಭ್ರಷ್ಟತನದ ಹೊರತಾಗಿಯು " ನಪೊಲಿಯನ್ ಯಾವಾಗಲೂ ಸರಿ" ಎಂದು ಹೇಳುತ್ತಿದ್ದ.
ಕ್ಲೋವರ್ ಎನ್ನುವುದು ಹೆಣ್ಣು ಕುದುರೆ, ಇದು ಬಾಕ್ಸರ್ ನ ಸಂಗಾತಿ; ಈಕೆ ಬಾಕ್ಸರ್ ನ ಬಗ್ಗೆ ಸದಾ ಗಮನಕೊಡುತ್ತಾಳೆ; ಆಕೆ ಇತರೆ ಕುದುರೆಗಳ, ಮತ್ತು ಸಾಮಾನ್ಯವಾಗಿ ಇತರ ಪ್ರಾಣಿಗಳ ಒಡತಿಯ ಹಾಗೆ ವರ್ತಿಸುತಿತ್ತು. ಪ್ರಾಣಿಗಳಿಗೆ, ಆಕೆ ಓಲ್ಡ್ ಮೇಜರ್ ಭಾಷಣದ ಸಂದರ್ಭದಲ್ಲಿ ತನ್ನ ಮುಂಗಾಲು ಮತ್ತು ಗೊರಸುಗಳಿಂದ ಇವುಗಳಿಗೆ ಆಶ್ರಯ ನೀಡುತ್ತಾಳೆ).
ಮೊಲಿ ಯಾವಾಗಲೂ ತನ್ನ ಹಿತದ ಮತ್ತು ಆಸಕ್ತಿಯ ಬಗ್ಗೆ ಮಾತ್ರವೇ ಚಿಂತಿಸುವ ಒಂದು ಚಿಕ್ಕ ಬಿಳಿಯ ವೇನ್ ಪ್ರಭೇದಕ್ಕೆ ಸೇರಿದ್ದ ಹೆಣ್ಣು ಕುದುರೆ. ಇದಕ್ಕೆ ಅದರ ಕೂದಲಿಗೆ ರಿಬ್ಬನ್ ಹಾಕಿಕೊಳ್ಳುವುದು, ಸಕ್ಕರೆ ಮಿಠಾಯಿಗಳನ್ನು ತಿನ್ನುವುದು, ಮತ್ತು ಮನುಷ್ಯರಿಂದ ಮುದ್ದು ಮತ್ತು ಪಾಲನೆ ಮಾಡಿಸಿಕೊಳ್ಳುವುದೆ ಇದಕ್ಕೆ ಸಂತೋಷಕೊಡುವ ವಿಷಯಗಳಾಗಿದ್ದವು. ಈಕೆ ಬಹಳ ಬೇಗನೆ ಮತ್ತೊಂದು ಫಾರ್ಮ್ ಗೆ ಹೋಗುತ್ತಾಳೆ. ಇದಾದ ನಂತರ ಈಕೆಯ ಪ್ರಾಸ್ತಪ ಒಂದೆಒಂದು ಬಾರಿ ಆಗುತ್ತದೆ.
ಬೆಂಜಾಮಿನ್, ಎನ್ನುವುದು ಒಂದು ಕತ್ತೆ. ಅತಿ-ದೀರ್ಘ ಕಾಲ ಬದುಕಿದ ಪ್ರಾಣಿಗಳಲ್ಲಿ ಇದೂ ಒಂದು. ಇದಕ್ಕೆ ಸಿಡುಕಿನ ಸ್ವಭಾವವಿತ್ತು. ಇದಲ್ಲದೆ ಓದುಬಲ್ಲ ಕೆಲವೇಕೆಲವು ಪ್ರಾಣಿಗಳಲ್ಲಿ ಇದು ಕೂಡ ಒಂದಾಗಿತ್ತು. ಬೆಂಜಾಮಿನ್ ಬಾಕ್ಸರ್ ನ ಆಪ್ತಗೆಳೆಯ. ಬೆಂಜಾಮಿನಿನ ಮನಸ್ಸಿಗೆ ಹಂದಿಗಳ ಭ್ರಷ್ಟಚಾರವು ಹೆಚ್ಚಾಗುತ್ತಿದೆ ಎಂದು ಅನ್ನಿಸಿದರೂ ಕೂಡ,ಇದು ಬೇರೆಯ ಪ್ರಾಣಿಗಳಿಗೆ ಅದರ ಬಗ್ಗೆ ಯಾವುದೇ ಮುನ್ನೆಚೆರಿಕೆ ಕೊಡುವುದಿಲ್ಲ. ನೀನು ಕ್ರಾಂತಿಯ ಮುಂಚೆ ಸುಖವಾಗಿದ್ದೆಯೊ ಅಥವಾ ನಂತರವೊ ಎಂದು ಬೆಂಜಾಮಿನಿನನ್ನು ಪ್ರಶ್ನಸಿದಾಗ, ಬೆಂಜಾಮಿನ್ "ಕತ್ತೆಗಳು ಬಹಳ ಕಾಲ ಬದಕುತ್ತವೆ, ನೀವು ಯಾರೊಬ್ಬರೂ ಕತ್ತೆ ಸಾಯುವುದನ್ನು ನೋಡಿಲ್ಲ" ಎಂದು ಹೇಳುತ್ತದೆ. ಇದು ಎಲ್ಲವನ್ನು ಸದಾ ಸಂದೇಹಿಸುವ ಸ್ವಭಾವ ಹೊಂದಿರುತ್ತದೆ ಜೊತೆಗೆ ಇದು ಬಹಳ ನಿರಾಶವಾದಿಯಾಗಿರುತ್ತದೆ. ಇದು "ಜೀವನ ಯಾವಾಗಲೂ ನಡೆಯುತ್ತಿರುವ ಹಾಗೆ ಕೆಟ್ಟದಾಗಿ ನಡೆಯುತ್ತದೆ" ಎಂದು ಸದಾ ಹೇಳುತಿರುತ್ತದೆ. ಇಷ್ಟೆಲ್ಲಾ ಆದರೂ, ಇದು ಫಾರ್ಮಿನಲ್ಲಿರುವ ಬುದ್ದಿವಂತ ಪ್ರಾಣಿಗಳಲ್ಲಿ ಇದೂ ಒಂದು, ಇದಕ್ಕೆ "ಎಲ್ಲಾ ಹಂದಿಗಳ ಹಾಗೆಯೆ ಓದಲು ಬರುತ್ತದೆ".
ಅರ್ವೆಲ್ ಮೊದಲು ಬರೆದಿದ್ದ ಮುನ್ನುಡಿಯಲ್ಲಿ ಬ್ರಿಟಿಷ್ ತನ್ನ ಮೇಲೆ ತಾನೆ ಹೇರಿಕೊಂಡಿದ್ದ ಸ್ವಯಂ-ವಿಮರ್ಶೆ ಬಗ್ಗೆ ಆಕ್ಷೇಪಿಸಿದನು. ಎರಡನೇ ಮಹಾಯುದ್ಧದಲ್ಲಿ ಬ್ರಿಟಿಷಿನ ಸ್ನೇಹಿತನಾಗಿದ್ದ ಮೇಲಿನ ಟೀಕೆಗಳನ್ನು ಬ್ರಿಟಿಷರು ಮುಚ್ಚಿಹಾಕಿದರು, ಎಂದು ವಿವರಿಸುತ್ತದೆ. "ಇಂಗ್ಲೆಂಡಿನಲ್ಲಿ ಸಾಹಿತ್ಯದ ಮೇಲೆ ಆಗುತ್ತಿದ್ದ ಸ್ವಯಂ-ವಿಮರ್ಶೆ ದುರಂತವೆಂದರೆ ಅದು ಬಹುಮಟ್ಟಿಗೆ ಸ್ವಯಂ-ಪ್ರೇರಿತ. ಇಂತಹ ಘಟನೆಗಳನ್ನು ಬ್ರಿಟಿಷ್ ಮಾಧ್ಯಮದಿಂದ ಹೊರಗಿಡಲಾಗುತ್ತದೆ, ಸರಕಾರ ಹಸ್ತಕ್ಷೇಪ ಮಾಡುತ್ತದೆ; ಎನ್ನುವ ಕಾರಣವಲ್ಲ. ಆದರೂ, ಇದೊಂದು ರೀತಿಯ ಒಳಒಪ್ಪಂದಂತೆ ನಡೆಯುತ್ತದೆ, ಈ ಸಂಗತಿಯನ್ನು ತಡೆಯಲು ಮಾಡಲಾಗಿದೆ ಎಂದು ಗೋಚರಿಸುವುದಿಲ್ಲ." ಮೊದಲಿನ ಆವೃತ್ತಿಯಲ್ಲಿ ಮುನ್ನುಡಿಯನ್ನು ಮುದ್ರಿಸಲು ಜಾಗವಿತ್ತಾದರೂ ಅದನ್ನು ಸೇರಿಸಲಿಲ್ಲ. ಜೂನ್ 2009ರವರೆಗೆ ಪ್ರಕಟವಾಗಿರುವ ಬಹುತೇಕ ಆವೃತ್ತಿಗಳಲ್ಲಿ ಮುನ್ನುಡಿಯನ್ನು ಪ್ರಕಟಿಸಿಲ್ಲ.
ಅನಿಮಲ್ ಫಾರ್ಮ್ ನ ಪ್ರಥಮ ಆವೃತ್ತಿಯನ್ನು ಯಾವುದೆ ಪೀಠಿಕೆಯಿಲ್ಲದೆ 1945ರಲ್ಲಿ ಸೆಕರ್ ಮತ್ತು ವಾರ್ಬರ್ಗ್ ಪ್ರಕಟಿಸಿದರು.
ಆದರೆ, ಪ್ರಕಾಶಕರು ಹಸ್ತಪ್ರತಿಯಿಂದ ತಯಾರಿಸದ ಲೇಖಕರಿಗೆ ಒದಗಿಸಿದ್ದ ಕರಡಚ್ಚು ಪ್ರತಿಯಲ್ಲಿ ಮುನ್ನುಡಿಗೆ ಜಾಗಬಿಡಲಾಗಿತ್ತು. ಆದರೆ, ಗೊತ್ತಿರದ ಕಾರಣಗಳಿಂದಾಗಿ, ಯಾವುದೇ ಮುನ್ನುಡಿಯನ್ನು ಒದಗಿಸಲಾಗಲಿಲ್ಲ; ಹೀಗಾಗಿ ಪುಟ ಸಂಖ್ಯೆಗಳನ್ನು ಕೊನೆ ಘಳಿಗೆಯಲ್ಲಿ ಪುನಃಬದಲಿಸಿ ಮುದ್ರಿಸಬೇಕಾಯಿತು.
ಹಲವಾರು ವರ್ಷಗಳ ಬಳಿಕ, 1972ರಲ್ಲಿ ಇಯಾನ್ ಅಂಗಸ್ ಎನ್ನುವವನಿಗೆ "ದಿ ಫ್ರಿಡಮ್ ಆಫ್ ದಿ ಪ್ರೆಸ್" ಎಂಬ ಶೀರ್ಷಿಕೆಯುಳ್ಳ ಮೂಲ ಬೆರಳಚ್ಚು ಪ್ರತಿ ಸಿಕ್ಕಿತು. ಇದನ್ನು ಬರ್ನಾರ್ಡ್ ಕ್ರಿಕ್ "ಈ ಲೇಖನ ಬರೆಯಲು ಕಾರಣಗಳೇನು" ಎನ್ನುವ ಅವರ ಪೀಠಿಕೆಯೊಂದಿಗೆ 15 ಸೆಪ್ಟೆಂಬರ್ 1972 ರಲ್ಲಿ ದಿ ಟೈಮ್ಸ್ ಲಿಟರರಿ ಸಪ್ಲಿಮೆಂಟ್ ನಲ್ಲಿ ಪ್ರಕಟಿಸಿದರು. ಆರ್ವೆಲ್ ರವರ ಲೇಖನ ಬ್ರಿಟಿಷ್ ಮಾಧ್ಯಮದ ಸ್ವಯಂ ನಿಯಂತ್ರಣವನ್ನು ಟೀಕಿಸಿತು. ಅದರಲ್ಲೂ ವಿಶಿಷ್ಟವಾಗಿ ಸ್ಟಾಲಿನ್ ಮತ್ತು ಸೋವಿಯತ್ ಸರಕಾರದ ಬಗ್ಗೆ ಮೆಚ್ಚುಗೆಯಿಲ್ಲದ ವಿವರಣೆಗಳನ್ನು ತಡೆಯಿಡಿಯುವುದನ್ನು ವಿರೋಧಿಸಿದನು. ಇದೇ ಲೇಖನ 1976ರ ಇಟಲಿ ಭಾಷೆಯ ಅನಿಮಲ್ ಫಾರ್ಮ್ ಆವೃತ್ತಿಯಲ್ಲಿ ಕ್ರಿಕ್ ರ ಬೇರೊಂದು ಮುನ್ನುಡಿ ಬರೆದಿದ್ದರು. ಇದರಲ್ಲಿ ಮೂಲ ಪೀಠಿಕೆಯೊಂದಿಗೆ ಪ್ರಕಟವಾದ ಮೊದಲ ಆವೃತ್ತಿಯೆಂದು ಎಂದು ಪ್ರತಿಪಾದಿಸಲಾಗಿತ್ತು. ಇತರೆ ಪ್ರಕಾಶಕರು ಇದನ್ನು ಪ್ರಕಟಿಸಲು ಇನ್ನೂ ನಿರಾಕರಿಸುತ್ತಿದ್ದರು.
ಎರಡನೇ ಮಹಾಯುದ್ದದ ಸಂದರ್ಭದಲ್ಲಿ ಆರ್ವೆಲ್ ರ ಸೋವಿಯತ್ ವಿರೋಧಿ ಸಾಹಿತ್ಯವನ್ನು ಅವನ ಮಾಮೂಲಿನ ಪ್ರಕಾಶಕರಾದ ಗೊಲ್ಲಾಂಸ್ ಒಳಗೊಂಡಂತೆ, ಬಹಳಷ್ಟು ಪ್ರಮುಖ ಪ್ರಕಾಶಕರು ಪ್ರಕಟಿಸಲು ಒಪ್ಪುವುದಿಲ್ಲ ಎನ್ನುವುದು ಸ್ಪಷ್ಟವಾಯಿತು. ಆರ್ವೆಲ್ ತನ್ನ ಕೃತಿಯ ಹಸ್ತಪ್ರತಿಯನ್ನು ಫೇಬರ್ ಅಂಡ್ ಫೇಬರ್ ಗೆ ಒಪ್ಪಿಸಿದನು, ಇಲ್ಲಿ ಕವಿ ಟಿ.ಎಸ್. ಎಲಿಯಟ್ ಕೂಡ ತಿರಸ್ಕರಿಸಿದರು. ಎಲಿಯಟ್ ಆರ್ವೆಲ್ "ಒಳ್ಳೆಯ ಬರವಣಿಗೆ" ಮತ್ತು "ಮೂಲಭೂತ ಪ್ರಾಮಾಣಿಕತೆ" ಯನ್ನು ಹೊಗಳಿ ಪತ್ರಬರೆಯುತ್ತಾರೆ. ಆದರೆ ಆರ್ವೆಲ್ ರ ಅಭಿಪ್ರಾಯದಲ್ಲಿ, "ಇದು ನನ್ನ ಪ್ರಕಾರ ಟ್ರೊಟ್ಸ್ಕಿಯ ಬೆಂಬಲದಂತೆ ಕಾಣಿಸುತ್ತದೆ", ಈ ಬಗ್ಗೆ ಸ್ವಲ್ಪವಾದರೂ ಸಹಮತಿಯಿದ್ದರೆ ಇದನ್ನು ಪ್ರಕಟಿಸಬಹುದಿತ್ತು, ಎಂದು ಹೇಳುತ್ತಾರೆ.
ಎಲಿಯಟ್ ತಮ್ಮ "ಈ ನಿಲುವು ಸಮಂಜಸವಾಗಿಲ್ಲ" ಎಂದು ಹೇಳುತ್ತಾರೆ. ಫಾರ್ಮಿನ ಆಡಳಿತ ನಡೆಸಲು ಹಂದಿಗಳು ಸಮರ್ಥ ಎಂದು ಚಿತ್ರಿಸಲಾಗಿದೆ; ಎಲಿಯಟ್ "ಈಗ ಅವಶ್ಯಕತೆಯಿರುವುದು ಹೆಚ್ಚಿನ ಸಮಾಜವಾದ ಸಿದ್ಧಾಂತ ಅಲ್ಲ; ಬದಲು ಸಾರ್ವಜನಿಕ ಒಳಿತನ್ನು ಬಯಸುವ ಹಂದಿಗಳು" ಎಂದು ಯಾರಾದರೂ ವಾದ ಮಂಡಿಸಬಹುದು, ಎಂದು ಹೇಳಿದನು.
ಯುದ್ಧದ ಸಂದರ್ಭದಲ್ಲಿ ಇವನು ಸಂಪರ್ಕಿಸಿದ ಒಬ್ಬ ಪ್ರಕಾಶಕ ಅನಿಮಲ್ ಫಾರ್ಮ್ ಅನ್ನು ಪ್ರಕಟಿಸಲು ಮೊದಲು ಒಪ್ಪಿಕೊಳ್ಳುತ್ತಾನೆ, ಆದರೆ ಬ್ರಿಟಿಷ್ ಇನ್ಪರ್ಮೇಷನ್ ಮಂತ್ರಾಲಯ ಕೊಟ್ಟ ಆಧಿಕೃತ ಎಚ್ಚರಿಕೆಯ ನಂತರ ಹಿಂದಕ್ಕೆ ಸರಿಯುತ್ತಾನೆ. ಆದರೆ, ಈ ಆದೇಶವನ್ನು ಕೊಟ್ಟ ಸರಕಾರಿ ನೌಕರನನ್ನು ಸೋವಿಯತ್ ದೇಶದ ಒಬ್ಬ ಗೂಢಾಚಾರನೆಂದು ಪತ್ತೆ ಹಚ್ಚಲಾಗುತ್ತದೆ. ಇದಾದ ಬಳಿಕ, ಪ್ರಕಾಶಕ ಆರ್ವೆಲ್ ಗೆ ಹೀಗೆ ಬರೆಯುತ್ತಾನೆ:
ಸ್ಪೇನಿನ ಅಂತರ್ಕಲಹದ ಸಂದರ್ಭದಲ್ಲಿ ಜಾರ್ಜ್ ಆರ್ವೆಲ್ ಗಾದ ಅನುಭವಗಳಿಂದ ಪ್ರೇರಿಪಿತನಾಗಿ ಈ ಕೃತಿಯನ್ನು 1943 ಮತ್ತು 1944ರಲ್ಲಿ ಬರೆದನು. ಇದಕ್ಕೂ ಹಿಂದೆ 1938ರಲ್ಲಿ ಪ್ರಕಟವಾದ ಹೋಮೆಜ್ ಟು ಕ್ಯಾಟೊಲೊನಿಯ ಎನ್ನುವ ಕೃತಿಯಲ್ಲಿ ಜಾರ್ಜ್ ಆರ್ವೆಲ್ ಸ್ಪೇನಿನ ಅಂತರ್ಕಲಹದಲ್ಲಿ ಅವನಿಗಾದ ಅನುಭವಗಳನ್ನು ವಿವರಿಸಿದ್ದಾನೆ.